പശുവിനെ വാങ്ങാൻ കഴുത്തിൽ കിടന്നിരുന്ന മാല ഊരിത്തന്ന അമ്മ, യുവാവിന്റെ കുറിപ്പ് | How to make better Profit fromaCow\nപശുവിനെ വാങ്ങാൻ കഴുത്തിൽ കിടന്നിരുന്ന മാല ഊരിത്തന്ന അമ്മ, യുവാവിന്റെ കുറിപ്പ്\nമനോരമ ലേഖകൻ May 13, 2020 08:31 AM IST\nആറു മാസം കറവയെടുത്തശേഷം വിൽപന\nആറു മാസംകൊണ്ട് കുറഞ്ഞത് 44,000 രൂപ ലാഭം\nബിജീഷിന്റെ പശു. ഇൻസെറ്റിൽ ബിജീഷ്\nപഠനത്തോടൊപ്പം സ്വയം തൊഴിൽ ചെയ്യുന്ന ഒട്ടേറെ യുവാക്കൾ നമുക്കു ചുറ്റുമുണ്ട്. കാർഷികമേഖലയിൽനിന്നു വരുമാനം നേടി പഠിക്കുന്നവരും ഒരുപാടുണ്ട്. അത്തരത്തിൽ പഠനത്തോടൊപ്പം പശുവിനെ വളർത്തുന്ന വ്യക്തിയാണ് മലപ്പുറം അരീക്കോട് സ്വദേശി കെ.വി. ബിജീഷ്. ഒരു പശുവിനെ ലാഭകരമായി എങ്ങനെ വളർത്താം, എത്ര രൂപ വരുമാനം ലഭിക്കും എന്ന് അജീഷ് പറയുന്നു.\nപഠനത്തോടൊപ്പം ചെറിയ രീതിയിൽ ചെലവിനുള്ള പോക്കറ്റ് മണി ഒപ്പിക്കാനുള്ള ഓട്ടപ്പാച്ചിലിൽ ആയിരുന്ന കാലം. കോളജ് കഴിഞ്ഞു വന്ന് വൈകുന്നേരങ്ങളിൽ ഏട്ടന്റെ ആയുർവേദ ക്ലിനിക്കിൽ നിൽക്കാറായിരുന്നു പതിവ്. ബിസിനസ് മോശമായ സമയങ്ങളിൽ ഏട്ടനെ ബുദ്ധിമുട്ടിക്കാതെ ചില്ലറ ഉണ്ടാക്കാൻ മറ്റു വഴികൾ നോക്കി നടക്കുകയായിരുന്നു. അപ്പോഴാണ് അമ്മയുടെ വിലപ്പെട്ട ഉപദേശം കിട്ടുന്നത്. ഒരു പശുവിനെ വാങ്ങാം. മറ്റൊരാളുടേം കീഴിൽ അല്ലാതെ, വീട്ടിൽ ഉണ്ടാവുന്ന സമയത്ത് തന്നെ ചെയ്യാൻ പറ്റുന്ന പണി. രാവിലെ കോളേജിൽ പോകുന്നതിനു മുന്നേ പശുവിനെ കറന്ന് ഒരു കെട്ട് പുല്ല് ചെത്തിക്കൊടുത്താൽ മതി. കുളിപ്പിക്കലും പുല്ലും വെള്ളവും കൊടുക്കലും അമ്മ നോക്കിക്കോളും. വൈകുന്നേരത്തെ കറവ അച്ഛനും.\nഅപ്പോൾ ആ കാര്യമൊക്കെ തീരുമാനം ആയി. ഇനി പശുവിനെ വാങ്ങാനുള്ള പൈസ ഒപ്പിച്ചാൽ മതി. കഴുത്തിൽ കിടന്നിരുന്ന മാല ഊരിത്തന്ന് അതിനും അമ്മ പരിഹാരം കണ്ടു. ചെറുപ്പം മുതലേ വീട്ടിൽ പശു ഉണ്ടായിരുന്നതിനാൽ ഈ പണികളൊന്നും പുതിയതായിരുന്നില്ല. കോളജ് ഇല്ലാത്ത ദിവസങ്ങളിൽ കുളിപ്പിക്കലും കറവയും തൊഴുത്തു വൃത്തിയാക്കലും ഒക്കെ ഒറ്റയ്ക്ക് ആയിരുന്നു. എങ്കിലും, പുല്ലു ചെത്താൻ അമ്മ മുന്നിൽ ഇറങ്ങും. ആദ്യം വാങ്ങിയ പശുവിനെ കറവക്കാലം കഴിഞ്ഞ് കൊടുത്തു. അതിനു ശേഷം6മാസം മുന്നേ ആണ് ഇവളെ വാങ്ങുന്നത്.\nപശു വളർത്തൽ ലാഭകരമോ എന്ന ചർച്ച പലപ്പോഴും ഉയരുന്നുണ്ട്. ഈ വിഷയത്തിൽ എന്റെ അനുഭവം പങ്കുവക്കണം എന്ന് കരുതിയിരുന്നില്ല. ഇപ്പോൾ ഉണ്ടായിരുന്ന പശുവിനെ (മുകളിലെ ചിത്രത്തിലുള്ളത് ) കഴിഞ്ഞ ദിവസം വിറ്റു. എന്നാൽ പിന്നെ ഇതുവരെയുള്ള പാലിന്റെ കണക്കൊന്ന് കൂട്ടിക്കളയാമെന്ന് വച്ചു. പശുവളർത്തൽ ലാഭകരമാണോ എന്ന് നോക്കാലോ.\nപ്രസവിച്ച് 18 ദിവസം കഴിഞ്ഞാണ് ഇവളെ വാങ്ങുന്നത്. ശരാശരി 15 ലീറ്റർ പാൽ കിട്ടാറുണ്ടായിരുന്നു.3മാസത്തോളം അങ്ങനെ കിട്ടി. പിന്നീടങ്ങോട്ട് 13-12ഉം ഇപ്പോൾ 10-11ഉം പാൽ കിട്ടാറുണ്ട്. ലോക് ഡൗൺ തുടങ്ങുന്നതിനു മുമ്പു വരെ ദിവസവും7ലീറ്റർ പാൽ 50 രൂപ നിരക്കിൽ അച്ഛന്റെ കൂൾബാറിലേക്ക് കൊടുക്കും. ബാക്കി സഹകരണസംഘത്തിലേക്കും. പാലിന്റെ കൊഴുപ്പിന് അനുസരിച്ച് 36-40 വരെ വില കിട്ടാറുണ്ട്.6മാസം സൊസൈറ്റിയിലും കടയിലേക്കുമായി 2000 ലീറ്ററോളം പാൽ അളന്നിട്ടുണ്ട്. വീട്ടിലെ ആവശ്യത്തിന് എടുക്കുന്നതും അടുത്ത വീടുകളിൽ ചില്ലറ കൊടുക്കുന്നതും ഇതിനു പുറമേ ആണ്. ചില്ലറ കൊടുക്കുന്നത് എന്നും ഇല്ലാത്തതും സ്ഥിരമായി കൊടുക്കുന്നതു വളരെ കുറച്ചും ആയതിനാൽ കണക്കിൽ പെടുത്തുന്നില്ല.\nഏറ്റവും കുറഞ്ഞ വിലയായ 35 രൂപ വച്ച് കൂട്ടിയാൽ പോലും ആറു മാസത്തെ കറവയിൽനിന്ന് 70,000 രൂപ കിട്ടിയിട്ടുണ്ട്. (2000×35=70,000)\nവീട്ടിലെ ആവശ്യം കഴിഞ്ഞ് 100 പാട്ട ചാണകം 50 രൂപ നിരക്കിൽ വിറ്റിട്ടുണ്ട്. കുറച്ച് ചാണകപ്പൊടി ബാക്കിയും ഉണ്ട്. (100×50=5000)\nമൊത്തം വരവ് =75,000 രൂപ\nഇതുവരെ വാങ്ങിയ കേരളാഫീഡ്സ് കാലിത്തീറ്റയുടെയും ചോളപ്പൊടി, തവിട്, പിണ്ണാക്ക്, കാത്സ്യപ്പൊടി അടക്കം6മാസത്തെ ചെലവ് 20,000 രൂപയോളം വരും. 1000 രൂപയുടെ വൈക്കോൽ വാങ്ങി.\nപശുവിനെ കുത്തിവച്ചതും, ഒരു തവണ ഡോക്ടറെ കൊണ്ടുവന്നതും അടക്കം ചെലവ് 1000 രൂപ.\n51,000 രൂപയ്ക്ക് വാങ്ങിയ പശുവിനെ ആറു മാസത്തെ കറവ എടുത്ത് കുട്ടി അടക്കം വിറ്റപ്പോൾ കിട്ടിയത് 42,000 രൂപയാണ്. (9000 രൂപ കുറവ്)\nചെലവ് + വിറ്റപ്പോൾ കുറഞ്ഞ തുക = 31000\nലാഭം = 75000 - 31000 = 44000 രൂപ.\n6 മാസത്തെ ലാഭം 44,000 രൂപ\nഏറ്റവും കുറഞ്ഞ വില വച്ചാണ് കണക്കു കൂട്ടിയത്. അച്ഛന് കൊടുത്തതും അടുത്ത വീട്ടിൽ കൊടുത്തതും എല്ലാം 50 രൂപ നിരക്കിലാണ്.\nഅല്പം അധ്വാനിക്കാം എന്നുണ്ടെങ്കിൽ പശു വളർത്തൽ ലാഭകരം തന്നെയാണ് എന്നാണ് എന്റെ അനുഭവം. കറവ എടുത്ത ശേഷം വിൽക്കുന്നതാണ് സ്ഥിരവരുമാനം ആഗ്രഹിക്കുന്നവർക്ക് നല്ലത്. പിന്നെ ഒരു പശു വീട്ടിൽ ഉണ്ടാവുമ്പോൾ വീട്ടിൽനിന്നും മാറി നിൽക്കുന്നതിനെക്കുറിച്ച് ചിന്തിക്കുകയെ വേണ്ട എന്നു കൂടി ഓർമപ്പെടുത്തുന്നു.\nരണ്ടു ദിവസത്തിനുള്ളിൽ അടുത്ത പശുവിനെ കൊണ്ടുവരണം. നാളെ മുതൽ പശുവിനെ അന്വേഷിച്ച് നടത്തം തുടങ്ങണം.\nEnglish Summary: How to make better Profit fromaCow, Dairy Farming, cow


ആപ്പിള് ഐഫോണ് ഇന്ത്യയില് നിന്നും നിര്‍മ്മിക്കുമ്പോള് ശരിക്കും നേട്ടം ആര്‍ക്ക്? | Apple starting production of iPhone SE in India mean for customers\nആപ്പിള് ഐഫോണ് ഇന്ത്യയില് നിന്നും നിര്‍മ്മിക്കുമ്പോള് ശരിക്കും നേട്ടം ആര്‍ക്ക്?\nആപ്പിള് തങ്ങളുടെ ചൈനയിലെ ഉത്പാദനം പടിപടിയായി കുറയ്ക്കാന് ഒരുങ്ങുന്നു എന്നാണ് റിപ്പോര്‍ട്ടുകള്. പ്രധാനമായും അതില് ട്രംപ് സര്‍ക്കാറിന്‍റെ സമ്മര്‍ദ്ദവും, അടുത്തിടെ ഉണ്ടായ കൊറോണ മഹാമാരിയുടെ പ്രത്യഘാതങ്ങളും ഒക്കെ കൂടിച്ചേരുന്നു.\nChennai, First Published Aug 25, 2020, 6:37 PM IST\nആപ്പിള് അതിന്‍റെ ഏറ്റവും പുതിയ ഐഫോണുകള് ഇന്ത്യയില് നിര്‍മ്മിക്കുന്നു. അതില് ഏറ്റവും പ്രധാനപ്പെട്ടത് ഐഫോണ് എസ്ഇ ഇന്ത്യയില് നിര്‍മ്മിക്കുന്നു എന്നത് തന്നെയാണ്. ഇപ്പോള് അതിനൊപ്പം പുതിയ നാല് മോഡല് കൂടി ഇന്ത്യയില് നിന്നും നിര്‍മ്മിക്കാന് ആപ്പിള് തീരുമാനിച്ചിരിക്കുകയാണ്. തങ്ങളുടെ നിര്‍മ്മാണ പങ്കാളികളായ ഫോക്സ്കോണ്, വിസ്ട്രോണ് എന്നിവയുമായി ചേര്‍ന്നാണ് ആപ്പിള് ഇത് സാധ്യമാക്കുന്നത്.\nഎപ്പോള് മുതല് ഇത് ആരംഭിച്ചു?\nശരിക്കും 2017 മുതല് ഇന്ത്യയില് ആപ്പിള് ഐഫോണ് എസ്ഇ അസംബിള് ചെയ്യുന്നുണ്ട്. ഈ ഫോണ് ഇന്ത്യയില് ആപ്പിളിന്‍റെ ജനപ്രിയ മോഡലുകളില് ഒന്നായിരുന്നു. കാരണം അതിന്‍റെ വിലക്കുറവ് തന്നെയാണ്. പിന്നീട് 2018ല് ആപ്പിള് ഐഫോണ് 6എസ് ഇന്ത്യയില് നിര്‍മ്മിക്കാന് ആരംഭിച്ചു. പിന്നീട് 2019 ല് ആപ്പിള് ഐഫോണ്7ഇന്ത്യയില് നിര്‍മ്മാണം ആരംഭിച്ചു. ഇതെല്ലാം നടന്നത് ബംഗലൂരുവിലെ വിസ്ട്രോണ് പ്ലാന്‍റിലായിരുന്നു.\nഇന്ത്യയില് എത്തുന്ന സമയത്ത് തന്നെ ആപ്പിള് ഐഫോണ് എസ്ഇ,6എസ്, ഐഫോണ്7എന്നിവ ഇറങ്ങിയിട്ട് രണ്ട് വര്‍ഷത്തിലേറെ ആയിരുന്നു. എന്നാല് വിലകുറഞ്ഞ ഐഫോണുകള് തേടുന്ന ആപ്പിള് ഐഫോണ് ഇക്കോ സിസ്റ്റത്തിലേക്ക് മാറാന് ആഗ്രഹിക്കുന്ന ഉപയോക്താക്കളെ ഇത് ആകര്‍ഷിച്ചിരുന്നു. ഇത് ആപ്പിളിന് ഇന്ത്യയിലെ വിപണിയില് നല്ല രീതിയില് വിറ്റഴിക്കാനും സാധിച്ചു.\nപിന്നീട് 2019 എത്തുമ്പോള് ചെന്നൈയിലെ ഫോക്സ് കോണ് പ്ലാന്‍റിലും ലോക ടെക് ഭീമന് തങ്ങളുടെ ഫോണുകളുടെ നിര്‍മ്മാണം ആരംഭിച്ചു. ഐഫോണ് XR ആണ് അവിടെ നിര്‍മ്മിച്ചിരുന്ന ഫോണ്. ഇന്ത്യപോലുള്ള വിപണികളെ ലക്ഷ്യമാക്കി ആപ്പിള് ഇറക്കിയ ഫോണ് ആയിരുന്നു ഐഫോണ് XR എന്നാണ് അന്ന് ടെക് ലോകം വിലയിരുത്തിയത്.\n2020 ആയപ്പോള് ഐഫോണ് 11 ന്‍റെ നിര്‍മ്മാണം, അതായത് ആപ്പിള് ഐഫോണിന്‍റെ ഏറ്റവും പുതിയ മോഡലിന്‍റെ നിര്‍മ്മാണവും ചെന്നൈ ഫോക്സ്കോണ് പ്ലാന്‍റില് ആരംഭിച്ചു. ഇതിന് പിന്നാലെയാണ് ഇപ്പോള് എപ്രിലില് വിപണിയില് എത്തിയ ഐഫോണ് എസ്ഇ 2020 യുടെ നിര്‍മ്മാണം ആപ്പിള് ബംഗലൂരു പ്ലാന്‍റില് ആരംഭിക്കുന്നത്. അതായത്, ഇന്ത്യന് വിപണിയില് നേരിട്ട് നിര്‍മ്മാണം നടത്തുന്ന ആപ്പിള് ഫോണുകള് പഴയതാണ് എന്ന വിമര്‍ശനം ആപ്പിള് അവസാനിപ്പിക്കുന്നു എന്ന് ചുരുക്കം.\nഅതിനിടയില് 2019 ല് ആപ്പിള് ഐഫോണ് എസ്ഇ പഴയമോഡലിന്‍റെയും, ഐഫോണ്6എസിന്‍റെയും നിര്‍മ്മാണം ഇന്ത്യയില് നിര്‍ത്തി. ഇവ വിപണിയില് നിന്നും പിന്‍വലിച്ചതിനെ തുടര്‍ന്നാണിത്.\n'മെയ്ക്ക് ഇന് ഇന്ത്യ' വില കുറയ്ക്കുമോ?\nആപ്പിളിന് ആഗോള വില നിലവാര തന്ത്രം പ്രയോഗത്തില് വരുത്തുന്ന ഒരു കമ്പനിയാണ്. എന്നാല് ചിലപ്പോള് പ്രദേശിക വിപണികള്‍ക്ക് വേണ്ടി ചില ചെറിയ മാറ്റങ്ങള് ആപ്പിള് അതില് വരുത്താറുമുണ്ട്. ഒപ്പം ഹാര്‍ഡ് വെയര് എവിടെ നിര്‍മ്മിക്കുന്നു എന്നതും വളരെ പ്രധാനപ്പെട്ടത് തന്നെയാണ്. എന്നാല് ആപ്പിള് ഐഫോണ് വില ഇവിടെ അസംബിള് ചെയ്താലും കുറയാന് സാധ്യതയില്ലെന്ന് പറയാനും ചില കാരണങ്ങളുണ്ട്.\nഒന്ന് - ആപ്പിള് ഈ ഫോണുകള് ഇവിടെ അസംബിള് ചെയ്യുകയാണ്, അതിനാല് ആപ്പിളിന് ഇതിനാവശ്യമായ ഭാഗങ്ങള് വിതരണം ചെയ്യാന് പ്രദേശിക വിതരണക്കാര് ഇല്ല. അതിനാല് തന്നെ ശരിക്കും നിര്‍മ്മാണ ചിലവ് വലുതായി കുറയുന്നില്ല.\nരണ്ട് - ഇപ്പോഴും ആപ്പിളിന്‍റെ ചില പ്രോഡക്ടുകള്‍ക്ക് രാജ്യത്തുള്ള ആവശ്യം പൂര്‍ത്തീകരിക്കാന് സാധിക്കുന്ന തരത്തിലുള്ള ഉത്പാദനം ഇന്ത്യന് യൂണിറ്റുകളില് നടക്കുന്നില്ല. അതിനാല് തന്നെ ഐഫോണ് ഇറക്കുമതി ഇപ്പോഴും നടക്കുന്നു. അതിനാല് തന്നെ 'മെയ്ക്ക് ഇന് ഇന്ത്യ' ഐഫോണുകള് മറ്റൊരു വിലയില് വില്‍ക്കുക സാധ്യമല്ല.\nഎന്നാല് പുതിയ സാഹചര്യത്തില് രാജ്യത്തെ കസ്റ്റംസ് ഡ്യൂട്ടിയിലും മറ്റും വന്ന മാറ്റം ചിലപ്പോള് 'മെയ്ക്ക് ഇന് ഇന്ത്യ' ഐഫോണുകളുടെ നിര്‍മ്മാണം വര്‍ദ്ധിക്കുന്ന മുറയ്ക്ക് ആപ്പിള് വിലക്കുറവ് രൂപത്തില് ഉപയോക്താക്കള്‍ക്ക് ലഭ്യമാക്കാന് ശ്രമിച്ചേക്കും എന്നും സൂചനയുണ്ട്.\nചൈനയില് നിന്നും പുറത്തുചാടാന് ശ്രമിക്കുന്ന ആപ്പിള്\nആപ്പിള് തങ്ങളുടെ ചൈനയിലെ ഉത്പാദനം പടിപടിയായി കുറയ്ക്കാന് ഒരുങ്ങുന്നു എന്നാണ് റിപ്പോര്‍ട്ടുകള്. പ്രധാനമായും അതില് ട്രംപ് സര്‍ക്കാറിന്‍റെ സമ്മര്‍ദ്ദവും, അടുത്തിടെ ഉണ്ടായ കൊറോണ മഹാമാരിയുടെ പ്രത്യഘാതങ്ങളും ഒക്കെ കൂടിച്ചേരുന്നു. എന്നാല് ചൈനയില് നിന്നും എല്ലാം പറിച്ചെറിഞ്ഞ് ആപ്പിള് ഇന്ത്യയില് വന്ന് നിര്‍മ്മാണം ആരംഭിക്കുമെന്ന് പ്രതീക്ഷിക്കാനും വയ്യ. ഇന്ത്യയില് വിവിധ പ്രോഡക്ടുകളുടെ അസംബിള് യൂണിറ്റുകള് തുടങ്ങി. ഇന്ത്യന് വിപണിയിലേക്ക് ആവശ്യമായ ഉത്പാദനത്തിന് പുറമേ, മറ്റ് ചില ഭാവി സാധ്യതയുള്ള വിപണികളിലേക്കുള്ള കയറ്റുമതിയുമാണ് ആപ്പിള് ഉദ്ദേശിക്കുന്നത്.\nചൈനയില് ഉണ്ടായിരുന്ന ആപ്പിളിന്‍റെ മാക് പ്രോ യൂണിറ്റ് പൂര്‍ണ്ണമായും അമേരിക്കയിലേക്ക് മാറ്റിയത് 2019ലാണ്. അന്ന് ഓസ്റ്റണില് സ്ഥാപിച്ചത്3ദശലക്ഷം ചതുരശ്ര അടിയുള്ള നിര്‍മ്മാണ യൂണിറ്റാണ്. ഇതിന് ചിലവ് വന്നത് ഒരു ശതകോടി അമേരിക്കന് ഡോളറും. ഇത്തരത്തിലുള്ള മാറ്റങ്ങള് ആപ്പിളിന്‍റെ നിര്‍മ്മാണങ്ങളില് ഭാവിയില് പ്രതീക്ഷിക്കാം.\nഅതേ സമയം ഈ ആഴ്ചയില് മറ്റൊരു ശ്രദ്ധേയമായ കാര്യവും നടന്നു. ആപ്പിളിന്‍റെ നിര്‍മ്മാണ പങ്കാളികളായ ഫോക്സ്കോണ് മെക്സിക്കോയില് പുതിയ നിര്‍മ്മാണ യൂണിറ്റ് ആരംഭിച്ചു. അമേരിക്ക ലക്ഷ്യമാക്കിയുള്ള ഫോണ് നിര്‍മ്മാണമാണ് ലക്ഷ്യം. കൌതുകരമായ കാര്യം അവിടെ ആപ്പിള് പ്രോഡക്ടുകള് അല്ല മറ്റ് ബ്രാന്‍റുകളാണ് നിര്‍മ്മിക്കുന്നത് എന്നതാണ്. തായ്വാന് കമ്പനിയാണ് ഫോക്സ്കോണ്.\nLast Updated Aug 25, 2020, 6:37 PM IST\nFoxconn's Chennai plant


ഇതുപോലൊരു പരമ്പര അടുത്തൊന്നും ഇല്ല, കോഹ്ലിക്ക് പിഴക്കുന്നോ? | Fanport | Cricket News Malayalam\nTuesday, Apr 20, 2021 12:32 AM\nHome Cricket ഇതുപോലൊരു പരമ്പര അടുത്തൊന്നും ഇല്ല, കോഹ്ലിക്ക് പിഴക്കുന്നോ?\nഇതുപോലൊരു പരമ്പര അടുത്തൊന്നും ഇല്ല, കോഹ്ലിക്ക് പിഴക്കുന്നോ?\nFebruary 11, 2020 - 4:15 PM\nന്യൂസിലാൻഡിനെതിരായ മൂന്ന് ഏകദിന മത്സരങ്ങളുള്ള പരമ്പര നാണംകെട്ട് തോറ്റതിന് പിന്നാലെ ഇന്ത്യൻ ക്യാപ്റ്റൻ വിരാട് കോഹ്‌ലിക്ക് എന്ത് പറ്റിയെന്നു ചോദ്യങ്ങൾ ഉയരുന്നു. പരമ്പരയിലെ ആദ്യ മത്സരത്തിൽ 51 റൺസ് നേടിയ വിരാട് കോഹ്‌ലി തുടർന്നുള്ള മത്സരങ്ങളിൽ 15,9എന്നീ റണ്ണുകൾക്ക് പുറത്തായിരുന്നു. ഈ പരമ്പരയിൽ 75 റൺസ് മാത്രമാണ് വിരാട് കോഹ്‌ലി നേടിയത്. രണ്ട് ടീമുകൾ ഉൾപ്പെട്ട പരമ്പരയിൽ ക്യാപ്റ്റൻ എന്ന നിലയിൽ വിരാട് കോഹ്‌ലി ഏറ്റവും കുറവ് റൺസുകൾ നേടിയ പരമ്പരയായിരുന്നു ഇത്.\nകൂടാതെ പരമ്പരയിൽ വിരാട് കോഹ്‌ലിയുടെ ആവറേജ് വെറും 25 റൺസ് ആയിരുന്നു. 2015ന് ശേഷം ആദ്യമായിട്ടാണ് ഒരു പരമ്പരയിൽ വിരാട് കോഹ്‌ലിക്ക് ഇത്രയും കുറഞ്ഞ ആവറേജ്. 2015ൽ ബംഗ്ലാദേശിനെതിരായ പരമ്പരയിൽ ഉണ്ടായിരുന്ന 16.33 ആവറേജ് ആയിരുന്നു ഈ പരമ്പരയെക്കാൾ കുറഞ്ഞ ആവറേജ് വിരാട് കോഹ്‌ലിക്ക് ഉണ്ടായിരുന്നത്. കൂടാതെ വിരാട് കോഹ്‌ലി കഴിഞ്ഞ9ഇന്നിങ്‌സുകളിൽ ഒന്നിൽ പോലും സെഞ്ചുറിയും നേടിയിട്ടില്ല.\nഏകദിന പരമ്പരയിൽ വിരാട് കോഹ്‌ലി ഫോമിലേക്ക് ഉയരാതെ പോയതും രോഹിത് ശർമ്മ പരിക്കേറ്റ് പുറത്തുപോയതും ബൗളർമാർ തങ്ങളുടെ പതിവ് മികവ് പുറത്തെടുക്കാത്തതുമാണ് ഇന്ത്യക്ക് തിരിച്ചടിയായത്.\nPrevious article“പണം മുടക്കാൻ യുണൈറ്റഡിന് മടിയില്ല, ക്ലബിനെ പഴയ പ്രതാപത്തിൽ എത്തിക്കും”\nNext article“അവസരങ്ങൾ മുതലാക്കാത്തത് പ്രശ്നമായി” – കോഹ്ലി


ഏകത്വഭാവവും ഭഗവദ്ഭക്തിയും - ഭാഗവതം (169) - ശ്രേയസ്\nഅവസ്തുത്വാദ്വികല് പസ്യ ഭാവാദ്വൈതം തദുച്യതേ (7-15-63)\nയദ്ബ്രഹ്മണി പരേ സാക്ഷാത് സര്‍വ്വകര്‍മ്മസമര്‍പ്പണം\nമനോവാക്താനുഭിഃ പാര്‍ത്ഥ ക്രിയാദ്വൈതം തദുച്യതേ (7-15-64)\nയത് സ്വാര്‍ത്ഥകാമയോരൈക്യം ദ്രവ്യാദ്വൈതം തദുച്യതേ (7-15-65)\nഅജ്ഞാനിയായ ഒരുവന്, ഇഹലോകത്തെ ഉണ്മയെന്നു ധരിക്കുന്നു. ചെറിയൊരു കുട്ടി, കണ്ണാടിയില് കാണുന്ന പ്രതിബിംബത്തെ യാഥാര്‍ത്ഥ്യമെന്ന് കണക്കാക്കുന്നുതു പോലെയാണത്. നിഴലില് കാണുന്നത് യാഥാര്‍ത്ഥ്യമോ പഞ്ചഭൂതനിര്‍മ്മിതിയോ അല്ല. ദ്രവ്യങ്ങളെല്ലാം സൂക്ഷ്മദ്രവ്യങ്ങളുടെ സങ്കലനപ്രക്രിയ കൊണ്ടുണ്ടായവയാണ്. ദ്രവ്യങ്ങള് അയഥാര്‍ത്ഥമാണെന്ന സഹജാവബോധം നമുക്കുണ്ടെങ്കില് സൂക്ഷ്മങ്ങളായ പഞ്ചഭൂതങ്ങള് യാഥാര്‍ദ്ധ്യമാണെന്നതിന് ഉറപ്പെന്താണുളളത്? വ്യക്തിത്വത്തെപ്പറ്റി നാം ചിന്തിക്കുന്നുത് പരംപൊരുളില് നാനാത്വമാരോപിക്കുന്നുതുകൊണ്ടാണല്ലോ. ധര്‍മ്മശാസ്ത്രപ്രകാരമുളള നിയമങ്ങള് പോലും ആപേക്ഷികമായ തലങ്ങളില് മാത്രമേ ബാധകമായിട്ടുളളൂ.\nഅതിനാല് വിവേകിയായ ഒരുവന് മനസാ, കര്‍മ്മണാ, ഏകത്വഭാവമുള്‍ക്കൊണ്ടുകൊണ്ട് ദ്രവ്യങ്ങളില് പോലും ഏകത്വം ദര്‍ശിച്ച് ആത്മസാക്ഷാത്ക്കാരം നേടണം. കാര്യകാരണങ്ങള് തന്നില് വ്യത്യാസമില്ലെന്നു മനസിലാക്കി, അവയില് ഐക്യബോധമുണ്ടാവുമ്പോള് അത് ഭാവാദ്വൈതമായി. മനസാ വാചാ കര്‍മ്മണായുളള എല്ലാം പരംപൊരുളിലര്‍പ്പിക്കുമ്പോള് അത് ക്രിയാദ്വൈതം. സ്വഭാര്യ, മകന് തുടങ്ങിയവരും, എല്ലാ ജീവികളും, സ്വാര്‍ത്ഥ താല്‍പര്യങ്ങളും പൊതു താല്‍പര്യങ്ങളും, എല്ലാമെല്ലാം ഒന്നെന്ന ബോധമുണ്ടാവുമ്പോള് അത് ദ്രവ്യാദ്വൈതം.\nഏതു വിധേനയും ഒരുവന് തന്റെ കര്‍മ്മങ്ങള് ഭക്തിയോടെ ഈശ്വരചിന്തയോടെ ചെയ്തു തീര്‍ക്കണം. ഇങ്ങനെ ജീവിതം നയിക്കുന്നവര്‍ക്കും ഭക്തിയുണ്ടെങ്കില് ആ സവിധം പൂകാം. രാജാവേ, നിങ്ങള് ഏവരും പലേവിധ കഷ്ടപ്പാടുകളും ദുരിതങ്ങളും തരണം ചെയ്തത് ഭഗവാന് കൃഷ്ണന്റെ സഹായത്താലാണല്ലോ. അവിടുത്തെ കൃപയാല് നിങ്ങള്‍ക്ക് മുക്തിപദവും ലഭിക്കും. നിങ്ങളി ഒരാളായി, മനുഷ്യനായി, വര്‍ത്തിക്കുമ്പോഴും ആ ഭഗവാന് സ്വയം പരംപൊരുളാണെന്നു മനസ്സിലാക്കുക.\nഎന്റെ കഴിഞ്ഞ ജന്മങ്ങളിലൊന്നില് ഞാന് സ്വര്‍ഗ്ഗഗായകനായിരുന്നു. മദ്യവും മദിരയും എനിക്കു പ്രിയമായിരുന്നു. ഒരു ദിവസം, ദേവന്മാര് നടത്തിയ ഒരു കര്‍മ്മത്തില് പങ്കെടുക്കാന് ഞാന് കുറേ സ്ത്രീകളോടൊപ്പം ചെന്നു. കുടിച്ചു ബോധം കെട്ട് ആഭാസപരമായ പാട്ടുകള് പാടുകയും ചെയ്തു. ഇതുകേട്ട് കോപിതരായ ദേവകള് എന്നെ ശപിച്ചു. ഉടനേ തന്നെ ഞാന് ഒരു വീട്ടുജോലിക്കാരിയുടെ മകനായി ശൂദ്രകുലത്തില് പിറന്നു. ആ ജന്മത്തില് ഞാന് മഹാത്മാക്കളെ സേവിക്കുകയും ഭഗവദ്‍ഭക്തി വളര്‍ത്തിയെടുക്കുകയും ചെയ്തു. അതുകൊണ്ട് ഇപ്പോള് ഞാന് സ്രഷ്ടാവിന്റെ മാനസ പുത്രനായിത്തീര്‍ന്നു. അതാണ് ഭഗവദ്ഭക്തിയുടെ മാഹാത്മ്യം.\nകൃഷ്ണനോടും യുധിഷ്ഠിരനോടും യാത്രപറഞ്ഞു് നാരദന് അവടെനിന്നും പോയി.


Emalayalee.com - വീണ്ടും വന് സ്വര്‍ണ വേട്ട; കരിപ്പൂര് വിമാനത്താവളത്തില് പിടിച്ചെടുത്തത് മൂന്നര കിലോയോളം സ്വര്‍ണം\nകോഴിക്കോട്: തിരുവനന്തപുരത്തെ സ്വര്‍ണക്കടത്തു കേസ് വന് വിവാദമാകുന്നതിനിടെ കരിപ്പൂര് അന്തരാഷ്ട്ര വിമാനത്താവളത്തില് വന് സ്വര്‍ണ വേട്ട. മൂന്ന് യാത്രക്കാരില് നിന്നായി ഏകദേശം 3.3 കിലോഗ്രാം സ്വര്‍ണമാണ് കസ്റ്റംസ് ഇന്‍റലിജന്‍സ് പിടികൂടിയത് .\nഒന്നര കോടി വിലമതിക്കുന്ന സ്വര്‍ണമാണ് പിടിച്ചെടുത്തത്. റാസല്‍ഖൈമയില് നിന്നും, ദോഹയില് നിന്നും വന്ന വിമാനങ്ങളിലാണ് സ്വര്‍ണം കണ്ടെത്തിയത്.കരിപ്പൂരില് വീണ്ടും സ്വര്‍ണ വേട്ട; പിടിച്ചെടുത്തത് ഒന്നര കോടിയുടെ സ്വര്‍ണംറാസല്‍ഖൈമയില് നിന്നും സ്‌പൈസ് ജെറ്റ് വിമാനത്തില് എത്തിയ മലപ്പുറം തേഞ്ഞിപ്പാലം സ്വദേശിയായ ജിഷാറില് നിന്നും 500 ഗ്രാം സ്വര്‍ണം പിടിച്ചെടുത്തു.\nഇയാള് ധരിച്ചിരുന്ന വസ്ത്രത്തിനുള്ളില് പേസ്റ്റ് രൂപത്തിലാണ് സ്വര്‍ണം ഒളിപ്പിച്ചിരുന്നത്. ഇതേ വിമാനത്തില് എത്തിയ കോഴിക്കോട് കോഴഞ്ചേരി സ്വദേശി അബ്ദുള് ജലീലില് നിന്നും 2.045 കിലോഗ്രാം സ്വര്‍ണം പിടിച്ചെടുത്തു.\nഖത്തറിലെ ദോഹയില് നിന്നും ഇന്‍ഡിഗോ വിമാനത്തിലെത്തിയ കൊടുവള്ളി സ്വദേശി മുഹമ്മദ് റിയാസില് നിന്നും 800 ഗ്രാം സ്വര്‍ണവും പിടികൂടി. കസ്റ്റംസ് വിമാനത്താവളത്തില് പരിശോധന ശക്തമാക്കിട്ടുണ്ട്.


November 9, 2021 - Heal Of News\nപയ്യോളി സ്റ്റൈലിൽ ചിക്കൻ ഫ്രൈ തയ്യാറാക്കാൻ ആവശ്യമുള്ള സാധനങ്ങൾ: അരകിലോ ചിക്കൻ, കുറച്ച് ഇഞ്ചി വെളുത്തുള്ളി പേസ്റ്റ്, കാശ്മീരി മുളക്, ഇനി സാദാ മുളകുപൊടി, മഞ്ഞൾപൊടി, പെരുഞ്ചീരകം പൊടിച്ചത്, കുറച്ച് തൈര്, കോൺഫ്ലവർ, തേങ്ങ...\nCELEBRITIES HOT NEWS Media MOVIE VIRAL NEWS\nകുമ്പളങ്ങി നൈറ്റ്‌സ് എന്ന ചിത്രത്തിലൂടെ ശ്രദ്ധിക്കപ്പെട്ട നടിയാണ് ഗ്രേസ് ആന്റണി. നടി മാത്രമല്ല മോഡലും സംവിധായകിയും ഡാന്‍സറുമൊക്കെയാണ് താരം. ഹാപ്പി വെഡ്ഡിങ് എന്ന ചിത്രത്തിലൂടെ അഭിനയ രംഗത്ത് എത്തിയ ഗ്രേസ് നായികയായി എത്തുന്ന പുതിയ...\nCELEBRITIES Fashion HOT NEWS Media VIRAL NEWS\nമലയാളികളുടെ പ്രിയപ്പെട്ട നടിയാണ് സാധിക വേണുഗോപാല്. മിനിസ്‌ക്രീനിലും ബിഗ് സ്‌ക്രീനിലും ഒരുപോലെ തിളങ്ങി നില്‍ക്കുകയാണ് നടി. സോഷ്യല് മീഡിയകളിലും ഏറെ സജീവമാണ് സാധിക. നടി പങ്കുവെയ്ക്കുന്ന വിശേഷങ്ങളൊക്കെ വളരെ പെട്ടെന്ന് വൈറലായി മാറാറുമുണ്ട്. ഇപ്പോള്...\nജോജു ജോര്‍ജ്ജ് തെറ്റ് ചെയ്‌തെന്ന് ബോധ്യമുള്ളത് കൊണ്ടാണ് താര സംഘടന അമ്മ അദ്ദേഹത്തിനൊപ്പം നിലയുറപ്പിക്കാത്തതെന്ന് സംവിധായകന് ആലപ്പി അഷ്‌റഫ്. കോണ്‍ഗ്രസ്സ് നേതാക്കള് ജോജു മദ്യലഹരിയിലായിരുന്നുവെന്ന് പറഞ്ഞു പക്ഷേ മദ്യപിച്ചിട്ടില്ലായിരുന്നു. എന്നാല് ഒന്നോര്‍ക്കണം. സിനിമാ മേഖലയില്...\nകൂൺ മസാലയാണ് തയ്യാറാക്കാൻ പോകുന്നത് ഇതിന് ആവശ്യമുള്ള സാധനങ്ങൾ: വെളിച്ചെണ്ണ, പട്ട, ഏലക്ക, ജീരകം, സവാള, തക്കാളി, പച്ചമുളക്, കുരുമുളകുപൊടി, മല്ലിപ്പൊടി, മഞ്ഞൾപൊടി, കൂൺ ആവശ്യത്തിന്, വേണ്ടി വരുന്ന വെള്ളം ഉപ്പ് എന്നിവയും എടുക്കാം..ഇനി...\nCELEBRITIES Food HOT NEWS Media VIRAL NEWS\nവ്യത്യസ്ത രുചിയിൽ എഗ്ഗ് മോളി തയ്യാറാക്കാം…\nഎഗ്ഗ് മോളി ഉണ്ടാക്കാൻ ആവശ്യമുള്ള സാധനങ്ങൾ: കോഴിമുട്ട ആറെണ്ണം, ഒരു കപ്പ് തേങ്ങാപ്പാൽ, കുരുമുളകുപൊടി, കുറച്ച് ഏലക്ക ഗ്രാമ്പൂ എന്നിവ എടുക്കാം.. കാൽ ടീസ്പൂൺ മഞ്ഞൾപ്പൊടി,2സവാള,4പച്ചമുളക്, ഒരു തക്കാളി,...


GUIDELINES FOR RE-OPENING SCHOOLS – TODAY – HSSTA\nOctober 5, 2021 October 5, 2021 hsstaplus No comments\n1 മുതല്7വരെ ഉള്ള ക്ലാസ്സില് ഒരു ബെഞ്ചില് ഒരു കുട്ടി മാത്രം; സ്‌കൂളുകള് തുറക്കുന്നത് സംബന്ധിച്ച് മാര്‍ഗരേഖയായി\nസംസ്ഥാനത്ത് സ്‌കൂളുകള് തുറക്കുന്നത് സംബന്ധിച്ച് മാര്‍ഗരേഖയായി. 1 മുതല്7വരെ ഉള്ള ക്ലാസ്സില് ഒരു ബെഞ്ചില് ഒരു കുട്ടിയെ മാത്രമേ ഇരുത്താന് പാടുള്ളൂ. എല്‍പി തലത്തില് ഒരു ക്ലാസില് 10 കുട്ടികളെ ഒരേ സമയം ഇരുത്താം.\nയുപി തലം മുതല് ക്ലാസ്സില് 20 കുട്ടികള് ആകാമെന്നും മാര്‍ഗ രേഖയില് പറയുന്നു. ആദ്യ ഘട്ടത്തില് ഇല്ല സ്‌കൂളുകളില് ഉച്ച ഭക്ഷണം ഉണ്ടാവില്ല. അവസ്ഥ വിലയിരുത്തിയ ശേഷം ഉച്ച ഭക്ഷണ വിതരണം പരിഗണിക്കും. അന്തിമ മാര്‍ഗരേഖ ഇന്ന് പുറത്തിറക്കും.\nഅതേസമയം സ്‌കൂള് തുറക്കുന്നതിനുള്ള സംസ്ഥാന സര്‍ക്കാര് നടപടികള്‍ക്ക് വിദ്യാര്‍ഥി സംഘടനകളുടെയും തൊഴിലാളി സംഘടനകളുടെയും പിന്തുണ ലഭിച്ചിരുന്നു. വിദ്യാഭ്യാസമന്ത്രി വി ശിവന്‍കുട്ടിയുടെ അധ്യക്ഷതയില് ചേര്‍ന്ന യോഗത്തിലാണ് സംഘടനകള് പിന്തുണ അറിയിച്ചത്.


പുള്ളിപ്പുലിക്കെന്ത് ഞായറാഴ്ച; അവധി അറിയാതെ സ്‌കൂളില് ഹാജര് വെയ്ക്കാനെത്തി അപ്രതീക്ഷിത അതിഥി; പുലിപ്പേടിയില് നാട്ടുകാര്; വീഡിയോ കാണാം | Kairali News | kairalinewsonline.com\nപുള്ളിപ്പുലിക്കെന്ത് ഞായറാഴ്ച; അവധി അറിയാതെ സ്‌കൂളില് ഹാജര് വെയ്ക്കാനെത്തി അപ്രതീക്ഷിത അതിഥി; പുലിപ്പേടിയില് നാട്ടുകാര്; വീഡിയോ കാണാം\nബംഗളുരു: അവധി ദിനത്തില് പുലര്‍ച്ചെ സ്‌കൂളില് എത്തിയ അതിഥി സിസിടിവിയില് കണ്ട ജീവനക്കാര് ഞെട്ടി. ആദ്യം പേടിച്ച ജീവനക്കാര് കാട്ടില് നിന്ന് നാട്ടിലിറങ്ങിയ പുള്ളിപ്പുലിയെ പൂട്ടാന് വല വിരിച്ചു. ബംഗളുരു വൈറ്റ്ഫീല്‍ഡിന് സമീപം കുണ്ഡനഹള്ളി വിബ്ജിയോര് സ്‌കൂളിലാണ് ഞായറാഴ്ച ദിവസം പുലിയിറങ്ങിയത്.\nപുലര്‍ച്ചെ 4.13നാണ് പുലി സ്‌കൂളില് എത്തിയത്. സ്‌കൂള് വരാന്തയിലൂടെ നടന്നു നീങ്ങിയ പുലി മണിക്കൂറുകളോളം ഭീതി നിറച്ചു. സ്‌കൂള് മുഴുവന് ഓടിയ പുലിയെ വലയിലാക്കാന് ഫോറസ്റ്റ് അധികൃതരും പൊലീസും ചേര്‍ന്നാണ് കെണിയൊരുക്കിയത്.\nപുലി ഇറങ്ങിയത് അറിഞ്ഞ് നാട്ടുകാരും രക്ഷിതാക്കളും സ്‌കൂളില് എത്തി. പുലിയെ പിടിക്കാനുള്ള ശ്രമത്തിനിടെ നാല് പേര്‍ക്ക് പരുക്കേറ്റു. ഒരാളുടെ കാലിലും കയ്യിലും കടിയേല്‍ക്കുകയും ചെയ്തു. വൈകുന്നേരത്തോടെയാണ് പുലിയെ പിടിച്ചത്. നാല് വര്‍ഷം മുമ്പും ഇതേ സ്ഥലത്ത് പുലി ഇറങ്ങിയിരുന്നു.\nTags: Inside Bengaluru SchoolLeopard SpottedVibgyor School at Kundalahalli


വിലക്കയറ്റം എന്ന വിഷയം ഏറ്റെടുത്ത് തിരഞ്ഞെടുപ്പിനെ നേരിട്ട നരേന്ദ്രമോദി അധികാരത്തിലേറിയ ശേഷം ജനങ്ങൾക്ക് സമ്മാനിച്ചത് വിലക്കയറ്റം മാത്രം : അരവിന്ദ് കേജ്‌രിവാൾ - ഇ വാർത്ത | evartha\nവിലക്കയറ്റം എന്ന വിഷയം ഏറ്റെടുത്ത് തിരഞ്ഞെടുപ്പിനെ നേരിട്ട നരേന്ദ്രമോദി അധികാരത്തിലേറിയ ശേഷം ജനങ്ങൾക്ക് സമ്മാനിച്ചത് വിലക്കയറ്റം മാത്രം : അരവിന്ദ് കേജ്‌രിവാൾ\nവിലക്കയറ്റം എന്ന വിഷയം ഏറ്റെടുത്ത് തിരഞ്ഞെടുപ്പിനെ നേരിട്ട പ്രധാനമന്ത്രി നരേന്ദ്രമോദി അധികാരത്തിലേറിയ ശേഷം ജനങ്ങൾക്ക് സമ്മാനിച്ചത് വിലക്കയറ്റം മാത്രമാണെന്ന് ആം ആദ്മി പാർട്ടി നേതാവ് അരവിന്ദ് കേജ്‌രിവാൾ .\nവിലക്കയറ്റം തടയുന്നതിന് വേണ്ട ഒരു നടപടിയും മോദിയുടെ ഭാഗത്ത് നിന്നുണ്ടായിട്ടില്ല എന്നും ജനങ്ങൾ അത് കാരണം പൊറുതിമുട്ടിയിരിക്കുകയാണെന്നും അദ്ദേഹം പറഞ്ഞു. ഡൽഹിയിൽ തിരഞ്ഞെടുപ്പിനെ നേരിടാൻ ബി.ജെ.പി ഭയക്കുന്നത് വിലക്കയറ്റം ഉൾപ്പെടെയുള്ള പ്രശ്നങ്ങൾ തടയാനാകാത്തത് മൂലമാണ്.\nഇപ്പോൾ തിരഞ്ഞെടുപ്പിനെ നേരിട്ടാൽ ലോക്‌സഭാ തിരഞ്ഞെടുപ്പിലെ കോൺഗ്രസിന്റെ സ്ഥിതിയായിരിക്കും ബി.ജെ.പിക്കെന്നും കേജ്‌രിവാൾ പറഞ്ഞു.\nആം ആദ്മി സർക്കാരിന്റെ 49 ദിവസത്തെ ഭരണം തിരിച്ചുവരണമെന്നാണ് ജനങ്ങൾ ആഗ്രഹിക്കുന്നത്. അത് തടയാനാണ് കോൺഗ്രസും ബി.ജെ.പിയും ശ്രമിക്കുന്നത്. അതിന്റെ ഭാഗമായാണ് തിരഞ്ഞെടുപ്പ് നീട്ടിക്കൊണ്ടുപോകുന്നത്.\nഎന്നാൽ ഇപ്പോൾ തിരഞ്ഞെടുപ്പ് നടത്തിയാൽ ആം ആദ്മി പാർട്ടി കേവല ഭൂരിപക്ഷത്തിന് വിജയിക്കും. തിരഞ്ഞെടുപ്പ് നീണ്ടാൽ എല്ലാ സീറ്റുകളും ആം ആദ്മി പാർട്ടി തൂത്തുവാരുന്ന സ്ഥിതിയുണ്ടാകുമെന്നും കേജ്‌രിവാൾ ഓർമ്മിപ്പിച്ചു.\nഡൽഹിയിൽ നിയമസഭ പിരിച്ചുവിട്ട് തിരഞ്ഞെടുപ്പ് നടത്തണമെന്നാവശ്യപ്പെട്ട് ആം ആദ്മി പാർട്ടി നടത്തിയ ബഹുജന റാലിയിൽ സംസാരിക്കുകയായിരുന്നു അദ്ദേഹം.


പെരുമ്പാവൂരില് കടമുറിക്ക് മുന്നില് കൊല്ലപ്പെട്ട യുവതിയെ തിരിച്ചറിഞ്ഞു – Tip of India News\nപെരുമ്പാവൂരില് കടമുറിക്ക് മുന്നില് കൊല്ലപ്പെട്ട യുവതിയെ തിരിച്ചറിഞ്ഞു\nBy Tip of India News\t On Nov 27, 2019\nകൊച്ചി: പെരുമ്പാവൂര് സര്‍ക്കാര് ഗേള്‍സ് ഹയര്‍സെക്കന്ററി സ്‌കൂളിന് സമീപം കടമുറിക്ക് മുന്നില് കൊല്ലപ്പെട്ട നിലയില് കണ്ടെത്തിയ യുവതിയെ തിരിച്ചറിഞ്ഞു. മരിച്ചത് തമിഴ് നാടോടി യുവതിയാണെന്ന് സംശയമുണ്ടായിരുന്നുവെങ്കിലും സിസിടിവി ദൃശ്യങ്ങള് പോലീസിന് ലഭിച്ചതോടെ തിരിച്ചറിഞ്ഞു.\nപെരുമ്പാവൂര് കുറുപ്പംപടി സ്വദേശിനി ദീപയാണ് മരിച്ചത്. റോഡിനോട് ചേര്‍ന്ന് 20 മീറ്റര് അകലെ ഉള്ളിലേക്കാണ് മാറിയുള്ള കടമുറിക്ക് മുന്നിലാണ് മൃതദേഹം കണ്ടെത്തിയത്. രാത്രി ഒരു മണിയോടെ രണ്ട് പേര് ഇങ്ങോട്ടേക്ക് കയറിപോകുന്നതിന്റെ സിസിടിവി ദൃശ്യങ്ങള് പോലീസിന് ലഭിച്ചിരുന്നു. തൂമ്പ എടുത്ത് യുവതിയുടെ തലയ്ക്കും മുഖത്തും അടിക്കുകയായിരുന്നു.\nഇതിന് ശേഷം പുറത്തുവരുമ്പോഴാണ് സിസിടിവി ക്യാമറ അക്രമി ശ്രദ്ധിച്ചത്. ഇതോടെ ക്യാമറയും അക്രമികള് അടിച്ചുതകര്‍ത്തത്. എന്നാല് ദൃശ്യങ്ങള് നശിച്ചിരുന്നില്ല. സംഭവത്തില് അസം സ്വദേശിയായ തൊഴിലാളിയായ ഉമര് അലിയെ പോലീസ് കസ്റ്റഡിയില് എടുക്കുകയും തുടര്‍നടപടികള് സ്വീകരിച്ചുവരികയാണെന്നും പോലീസ് പറഞ്ഞു.\nഇത് ക്ലീന് ബൗള്‍ഡ് അല്ലേ : എന്.സി.പി നേതാവ് നവാബ് മാലിക്ക്\nക്രൈസ്തവ സഭകളുടെ സ്വത്ത് ഭരണത്തിന് ചര്‍ച്ച് ആക്ട് 2009 നടപ്പാക്കണമെന്ന് ആവശ്യപ്പെട്ട് ഇന്ന് മാര്‍ച്ചും ധര്‍ണ്ണയും


LDC THRISSUR 2007\nജനഗണമന നമ്മുടെ ദേശീയഗാനം രചിച്ചതാര്?\nയാമിനി കൃഷ്ണമൂർത്തി , രുഗ്മിണി ദേവി എന്നിവർ പ്രശസ്തരായത് എതു നൃത്തരംഗത്ത് പ്രവർത്തിച്ചാണ് ?\nഅർജുന അവാർഡ് ഇന്ത്യയിൽ നടപ്പാക്കിയ വർഷം ?\nഇന്ത്യയിലെ ഏറ്റവും ഉയർന്ന സിവിലിയൻ അവാർഡ് ഏതാണ് ?\nഇന്ത്യയുടെ തലസ്ഥാനം കൊൽകത്തയിൽ നിന്നും ഡൽഹിയിലേക്ക് മാറ്റിയ വർഷം ഏത് ?


ഡോ. ഫിലിപ്പോസ് മാർ ക്രിസോസ്റ്റം വലിയമെത്രാപ്പോലീത്ത ; ചിരിയുടെ തിരുമേനി യാത്രയായി | Citi news live\nHome Kerala ഡോ. ഫിലിപ്പോസ് മാർ ക്രിസോസ്റ്റം വലിയമെത്രാപ്പോലീത്ത ; ചിരിയുടെ തിരുമേനി യാത്രയായി\nമാര്‍ത്തോമാ സഭ മുൻ പരമാധ്യക്ഷനും മലങ്കര സഭയുടെ ആത്മീയാചാര്യനുമായ ഡോ ഫിലിപ്പോസ് മാർ ക്രിസോസ്റ്റം വലിയമെത്രാപ്പോലീത്ത കാലം ചെയ്തു. കുമ്പനാട്ടെ ഫെലോഷിപ്പ് മിഷന് ആശുപത്രിയില് വെച്ച് ബുധനാഴ്ച പുലർച്ചെ 1.15ന് ആയിരുന്നു മെത്രൊപ്പൊലീത്തയുടെ അന്ത്യം. ലോകത്തിലെ ഏറ്റവും പ്രായം കൂടിയ ബിഷപ്പും ഇന്ത്യയിലെ ക്രൈസ്തവ സഭകളില് ഏറ്റവും കൂടുതല് കാലം ബിഷപ്പായിരുന്ന ആത്മീയ ആചാര്യനുമാണ് ഡോ.ഫിലിപ്പോസ് മാര് ക്രിസോസ്റ്റം.\n‘നര്‍മ്മത്തിന്റെ തമ്പുരാന്’ എന്നായിരുന്നു അദ്ദേഹം അറിയപ്പെട്ടിരുന്നത്. നർമ്മത്തിൽ ചാലിച്ച പ്രസംഗങ്ങളും കുറിക്കുകൊള്ളുന്ന മറുപടികളുമായി നിറഞ്ഞ് നിന്നതിനാൽ തന്നെയാണ് അദ്ദേഹത്തിന് കേരളീയ പൊതുസമൂഹത്തിൽ ഇത്രയും സ്വീകാര്യത ലഭിച്ചത്. ദൈവത്തെയും മനുഷ്യരെയും ചിരിപ്പിച്ച ‘നര്‍മ്മത്തിന്റെ തമ്പുരാന്’ എന്ന് അദ്ദേഹത്തെ വിശേഷിപ്പിച്ചാൽ അതിശയോക്തിയില്ല. ചിരിയിലും ആത്മീയതയുണ്ടെന്ന് തെളിയിച്ചു തന്ന ആത്‌മീയ ആചാര്യനാണ് വലിയ മെത്രാപ്പോലീത്ത. നർമ്മത്തിൽ ചാലിച്ച പ്രസംഗങ്ങളും കുറിക്കുകൊള്ളുന്ന മറുപടികളുമായി മലയാളികളുടെ മനസ്സിൽ നിറഞ്ഞ് നിന്നതിനാൽ തന്നെയാണ് അദ്ദേഹത്തിന് പൊതുസമൂഹത്തിൽ ഇത്രയും സ്വീകാര്യത ലഭിച്ചത്. 2018ല് രാജ്യം പത്മഭൂഷന് നല്‍കി അദ്ദേഹത്തെ ആദരിച്ചു.\nഇരവിപേരൂർ കലകമണ്ണിൽ കെ ഇ ഉമ്മൻ കശിശായുടെയും ശോശാമ്മയുടെയും മകനായി 1918 ഏപ്രിൽ 27ന് ആയിരുന്നു ജനനം. ഇരവിപേരൂർ, മാരാമൺ, കോഴഞ്ചേരി എന്നിവിടങ്ങളിലാണ് സ്കൂൾ വിദ്യാഭ്യാസം ലഭിച്ചത്. തുടർന്ന് ആലുവ യു.സി.കോളേജ്, ബാഗ്ലുര് യൂണിയന് തിയോളജിക്കല് കോളേജ് എന്നിവടങ്ങളിലെ പഠനത്തിനു ശേഷം കര്‍ണ്ണാടകയിലെ അങ്കോളയില് മിഷന് പ്രവര്‍ത്തനം.\n1944ല് ശെമ്മാശ്ശു-കശ്ശിശാ പട്ടങ്ങള് ലഭിച്ചു. 1953 മേയ് 23ന് മാര്‍ത്തോമ്മാ സഭയില്‍എപ്പിസ്‌കോപ്പയായി അഭിഷിക്തനായി. തുടര്‍ന്ന് ഇംഗ്ലണ്ടിലെ കാന്റര്‍ബറി സെന്റ് അഗസ്റ്റിന് കോളേജില് ഉപരി പഠനം കോട്ടയം മാര്‍ത്തോമ്മാ വൈദിക സെമിനാരി പ്രിന്‍സിപ്പല്, ക്രൈസ്തവ സഭാ കൗണ്‍സിലിന്റെ ദേശീയ പ്രസിഡന്റ് പദവികള് വഹിച്ചു. ലോക സഭാ കൗണ്‍സിലിന്റെ ഇവാന്‍സ്റ്റണ് ജനറല് അസംബ്ലിയിലും രണ്ടാം വത്തിക്കാന് സമ്മേളനത്തിലും പങ്കെടുത്തു.1999മുതല്2007വരെസഭയുടെപരമാധ്യക്ഷനായിരുന്നു. 2007ഒക്ടോബര് ഒന്നിന്സ്ഥാനമൊഴിഞ്ഞു.\n68 വർഷം ബിഷപ്പായി അദ്ദേഹം സേവനമനുഷ്ഠിച്ചത് ഇന്ത്യൻ സഭയിലെ തന്നെ റെക്കോർഡാണ്. ഏപ്രിൽ 23 ന് ആരോഗ്യം മോശമായതിനെത്തുടർന്ന് തിരുവല്ലയിലെ ഒരു സ്വകാര്യ ആശുപത്രിയിൽ പ്രവേശിപ്പിച്ചു. ആരോഗ്യം വീണ്ടെടുത്തതിനെ തുടർന്ന് ചൊവ്വാഴ്ച ആശുപത്രിയിൽ നിന്ന് ഡിസ്ചാർജ് ചെയ്തുവെങ്കിലും ബുധനാഴ്ച്ച പ്രഭാതത്തിൽ തിരുമേനി കാലം ചെയ്തു.\nഫിലിപ്പോസ് മാർ ക്രിസോസ്റ്റം മാർത്തോമ്മ വലിയ മെത്രാപ്പൊലീത്തയെപ്പറ്റി ചലച്ചിത്ര സംവിധായകൻ ബ്ലെസി ഡോക്യുമെന്‍ററി നിർമ്മിച്ചിരുന്നു. ‘100 ഈയേഴ്സ് ഓഫ് ക്രിസോസ്റ്റം’ എന്ന ഡോക്യുമെന്‍ററിക്ക് ഗിന്നസ് ലോക റെക്കോഡ് ലഭിക്കുകയും ചെയ്തു. ലോകത്തെ ഏറ്റവും ദൈർഘ്യമേറിയ ഡോക്യുമെന്‍ററി ഫിലിം എന്ന പദവിയാണ‌് ലഭിച്ചത്. 48 മണിക്കൂർ 10 മിനിറ്റാണ് ദൈർഘ്യം. നാല് വർഷത്തെ പ്രയത്നത്തിനൊടുവിലായിരുന്നു ബ്ലെസി ഡോക്യുമെന്ററി പൂർത്തീകരിച്ചത്.\nകഥ പറയും കാലം (ആത്മകഥ), കമ്പോള സമൂഹത്തിലെ ക്രൈസ്തവദൗത്യം, ആകാശമേ കേൾക്ക ഭൂമിയേ ചെവി തരിക, വെള്ളിത്താലം (മലയാള മനോരമയിൽ പ്രസിദ്ധീകരിച്ച കറിപ്പുകളുടെ സമാഹാരം), ക്രിസോസ്റ്റം പറഞ്ഞ നർമ്മകഥകൾ, തിരുഫലിതങ്ങൾ ,ദൈവം ഫലിതം സംസാരിക്കുന്നു തുടങ്ങിയവയാണ് ഡോ. ഫിലിപ്പോസ് മാർ ക്രിസോസ്റ്റം തിരുമേനിയുടേതായ കൃതികൾ.\nPrevious articleഡാലസ് സൗന്ദര്യ റാണി ലഷന് മേസ്സിയുടെ മൃതദേഹം തടാകത്തില്\nNext articleഗ്ലോ റണ് ഇവന്റില് സണ്ണിവെയ്ല് മേയര് സജി ജോര്‍ജും


കഥ : രൂപാന്തരങ്ങള് l സുനില് വര്‍ഗ്ഗീസ് ബാംഗ്ലൂര് – KE™\nOn Jun 28, 2017 2,026\nവര്‍ഷങ്ങള്‍ക്ക് ശേഷം ജോസഫിനെ പറ്റി നേര്‍ത്ത ഒരോര്‍മ്മ അയാളില് എഴുന്നു വന്നു. പണ്ടൊക്കെ ഏതു വിഷമതകളും അവര് പങ്കുവെച്ചിരുന്നു. അന്യോന്യം സ്വാന്ത്വനിപ്പിച്ചിരുന്നു. ഒരാള് അപരനായി ഉണര്‍ന്നിരുന്നു. ഒരുമിച്ചാണവര് പ്രവര്‍ത്തനം തുടങ്ങിയത്. ബൈബിള് കോളജിലെ ചാപ്പലില് ഇരിക്കുമ്പോള് പറയാറുണ്ടായിരുന്നതു പോലെ, സുവിശേഷം കേട്ടിട്ടും അടിച്ചമര്‍ത്തപ്പെട്ടവരായി ലോകത്തില് കഴിയുന്നവരെ, ഒറ്റപ്പെട്ടവരെ തേടി അവര് ചെന്നു. ആദ്യനാളുകളില് കഠിന ക്ലേശങ്ങള് അവര് സഹിച്ചു. ക്രിസ്തു അവരുടെ ജീവിതത്തില് ഇഴചേര്‍ന്നു കിടന്നിരുന്നു. അവരുടെ ചൈതന്യ പൂര്‍ണ്ണവും പ്രശാന്തവുമായ പെരുമാറ്റം ചുറ്റുപാടുകളില് മാറ്റത്തിന്‍റെ കാറ്റുളവാക്കി.\nയേശുവിനെ ഇരുളില് കിടന്ന ഒരു ജനത അറിഞ്ഞു തുടങ്ങിയപ്പോള്, ജോസഫിലും അവ്യക്തമായ എന്തോ അടിഞ്ഞു കൂടുന്നതായി അയാള്‍ക്ക് തോന്നി. ഒരു സന്ധ്യയ്ക്ക് അവശനായി റൂമിലെത്തിയ അയാള് കണ്ടത് തന്‍റേതായ എല്ലാം ഒരു ബാഗിലാക്കുന്ന ജോസഫിനെയാണ്. റൂമില് മറ്റ് രണ്ടു പേരുണ്ടായിരുന്നു. അവര് സ്വയം പരിചയപ്പെടുത്തി. ഒന്നും ഉരിയാടാതെ ഇടുങ്ങിയ റൂമില് നിന്ന് ജോസഫ് ഇറങ്ങിയപ്പോള് തങ്ങളുടെ ഇടയില് നൂറ്റാണ്ടുകളായി അപരിചിതത്വം ഉണ്ടായിരുന്നുവെന്ന് അയാള്‍ക്ക് തോന്നി.\n‘തുടര്‍ന്ന് പഠിക്കാന് തീരുമാനിച്ചത് ജോസഫ് പറഞ്ഞിരുന്നില്ലേ?’ അവരില് ഒരാള് ചോദിച്ചു. ജോസഫില് ഒരു വിളറിയ പുഞ്ചിരി ഉണ്ടായിരുന്നുവെന്ന് സ്വയം വിശ്വസിക്കാനയാള് ശ്രമിച്ചു. ജോസഫില്ലാത്ത ദിനങ്ങളില് ഭയാനകമായ അരക്ഷിതാവസ്ഥ ആ ഇടുങ്ങിയ മുറിയില് പടരുന്നുവെന്ന് തോന്നി. അയാള് ജോസഫിനായി വെമ്പല് കൊണ്ടു.\nഒരിക്കലറിഞ്ഞു ജോസഫിന്‍റെ വിവാഹം കഴിഞ്ഞുവെന്ന്… പിന്നീടൊരിക്കല് നഗരത്തിലുള്ള ഒരു പഴയ സുഹൃത്തിന്‍റെ അരികില് എന്തിനോ എത്തിയപ്പോള്, ജോസഫ് ഓള്‍ഡ് ടെസ്റ്റുമെന്‍റില് MTh. ചെയ്യുകയാണെന്നറിഞ്ഞു. സന്തോഷം തോന്നി. പ്രവര്‍ത്തനങ്ങളും പ്രാര്‍ഥനകളുമായി നടന്ന അയാളില്, ജോസഫ് മറവിയിലേക്ക് പോയി.\nനഗരത്തില് ജോസഫ് ഒരു വലിയ ചര്‍ച്ചിന്‍റെ സീനിയര് പാസ്റ്ററാണെന്ന് കേട്ടപ്പോള് അയാള് ദൈവത്തെ സ്തുതിച്ചു. ജോസഫ് എഴുതുന്ന പുസ്തകങ്ങള് അയാളും വാങ്ങി വായിച്ചു.\nകാരണങ്ങളില്ലാതെയാണ് അയാളുടെ പ്രവര്‍ത്തന മേഖലയില് തകര്‍ച്ചയുണ്ടായത്. മറ്റിടങ്ങളിലൊക്കെ സംഭവിച്ചിട്ടുള്ളതു പോലെ ഇവിടെയും സഭ പിളരുമോ..? അയാള് ശങ്കിച്ചു. ജോസഫുമായി ഈ പ്രദേശത്ത് ആദ്യമായി വന്നതും പ്രാരംഭ നാളുകളിലെ ക്ലേശങ്ങളും അയാള് ഓര്‍ത്തു. രാജന് ബ്രദര് പറഞ്ഞത് ശരിയാണെങ്കില് അയാള് സഭയില് നിന്ന് പൂര്‍ണ്ണമായും ഒഴിവാക്കപ്പെട്ടിരിക്കുന്നു. എവിടെയാണ് പിഴവ് പറ്റിയത്?\nസഭയിലെ അധികാരികളായി വളര്‍ന്നു വന്നവരുടെ തെറ്റായ നടപടികള്‍ക്കെതിരെ ശബദമുയര്‍ത്തിയതോ? അവര് സഭയില് പിളര്‍പ്പിന്‍റെ കലാപം ഉണ്ടാക്കാന് തുടങ്ങുകയായിരുന്നുവല്ലോ. അവര്‍ക്ക് അലങ്കരിച്ച ശവക്കോട്ടയും കൂറ്റന് ആലയവുമാണ് വേണ്ടത്. വിശ്വാസികളെ പിഴിയാന് അയാളുടെ മന:സാക്ഷി സമ്മതിച്ചില്ല. അങ്ങനെയാണ് ജോസഫിന്‍റെ സഹായം തേടാമെന്ന് അയാള്‍ക്ക് തോന്നിയത്. അവന്‍റെ ഇപ്പോഴത്തെ നില വെച്ച് നോക്കിയാല്, ഒരു പക്ഷേ ഇവിടെ ശാന്തത പരത്താന് അവന് കഴിഞ്ഞേക്കും.\nപിറ്റേന്നയാള് നഗരത്തിലേക്ക് പോയി. സൂര്യന്‍റെ കനത്ത കരങ്ങള് വരള്‍ച്ച പടര്‍ത്തുമ്പോള് അയാള് റോഡില് നിന്ന് ആ വലിയ ഇരുനില മാളിക കണ്ടു. കാവല്‍ക്കാരനുള്ള കൂറ്റന് ഇരുമ്പു ഗേറ്റിനരികിലായി ജോസഫിന്‍റെ പേര് സുവര്‍ണ്ണ ലിപിയില് കൊത്തി വെച്ചിരിക്കുന്നു.\nഗേറ്റ് കീപ്പര് പറഞ്ഞറിഞ്ഞു, ജോസഫ് ഏതോ കണ്‍വന്‍ഷന് പോയിരിക്കുകയാണെന്ന്. റോഡരികിലുള്ള തണല് മരച്ചുവട്ടില് അയാള് കാത്തിരുന്നു. ഗേറ്റ് കീപ്പര് തന്‍റെ ഇരിപ്പിടത്തിലേക്ക് തിരിച്ചു പോകുന്നു. അയാളില് നിസംഗത നുരച്ചു. മദ്ധ്യാഹ്നം കഴിഞ്ഞപ്പോള് വിശപ്പു തോന്നി. പതിയെ കണ്ണുകളടച്ചു. ഒരു നാണയം തറയില് വീഴുന്ന ശബ്ദം കേട്ടാണ് അയാള് കണ്ണുകള് തുറന്നത്. ഒരു തടിച്ച സ്ത്രി നടന്നു പോകുന്നു.\nഅയാള് തൊട്ടു മുന്‍പിലായി വട്ടം കറങ്ങി വീഴുന്ന ഒരു രൂപായുടെ നാണയം. നിര്‍വികാരതയോടെ അയാള് വീണ്ടും കണ്ണുകളടച്ചു. അതിനു മുന്‍പായി അടഞ്ഞു കിടക്കുന്ന ഗേറ്റിലേക്ക് നോക്കാന് അയാള് മറന്നില്ല.\nസന്ധ്യ ചിറകു വിരിച്ചു തുടങ്ങിയപ്പോള് റോഡിലൂടെയുള്ള ആള് സഞ്ചാരമേറി. നാണയങ്ങള് ഇനിയും വീഴാതിരിക്കാന് അയാള് തെരുവിലൂടെ വെറുതേ നടന്നു. അപ്പോഴും സഭയിലെ പ്രശനമായിരുന്നു പ്രധാന ആകുലത. രാത്രി കുറേ ആയപ്പോള് ജോസഫിനെ കാണേണ്ട എന്നും തിരിച്ചു പോയേക്കാം എന്നും അയാള് തീരുമാനിച്ചു. ഒരിക്കല് കൂടി ആ വലിയ ഗേറ്റു കടന്ന് ബസ് സ്റ്റാന്‍ഡിലേക്കുള്ള റോഡിലേക്ക് തിരിയാന് തുടങ്ങിയപ്പോഴാണ് താടിയുള്ള മെലിഞ്ഞ ഗേറ്റ് കീപ്പര് അയാള്‍ക്ക് അഭിമുഖമായി വന്നത്.\n‘ സാര് വന്നിട്ടുണ്ട് ‘\nഅയാള് ഒരു നിമിഷം പതറി. പിന്നെ ജോസഫിനെ കാണാനുള്ള വ്യഗ്രതയേറി. നിയോണ് വിളക്കുകള് വെളിച്ചം പടര്‍ത്തുന്ന വഴിത്താരയിലൂടെ, മാസ്മരീക ലോകത്തിലേക്ക് എന്നവണ്ണം അയാള് ചെന്നു. സിറ്റൗട്ടില് ആരുമില്ലായിരുന്നു. കോളിങ് ബെല്ലില് വിരലമര്‍ന്നു. അകത്തെവിടെയോ ഒരു പ്രാവ് കുറുകിയതായി തോന്നി.\nസിറ്റൗട്ടില് അയാള് കാത്തു. കുറേ കഴിഞ്ഞപ്പോള് ഡോറിന്‍റെ ബോള്‍ട്ടു തിരിയുന്ന ശബ്ദം. മുഖമുയര്‍ത്തിയപ്പോള് നെറ്റി ചുളിച്ച് ഒരു സ്ത്രീ നോക്കുന്നു.\nഅവരുടെ കണ്ണുകളില് ചോദ്യം. ഗേറ്റ് കീപ്പറെ പരതി ആ കണ്ണുകള് ചലിച്ചു തുടങ്ങിയപ്പോള് അയാള് പറഞ്ഞു;\n‘ ജോസഫിനെ കാണാന് വന്നതാ….ജോസഫ്..?’\nആ സ്ത്രീയില് ചോദ്യത്തിന്‍റെ ശക്തി കൂടുന്നു. പിന്നെ അവര് ഉള്‍വലിയുന്നു. അയാള് ഹൃദയത്തിനുള്ളില് വരള്‍ച്ച പടരുന്നതറിഞ്ഞ് പിന്നേയും കാത്തു നില്‍പു തുടര്‍ന്നു. സ്വയമറിയാതെ കര്‍മ്മത്തില് വ്യാപൃതരായിരിക്കുന്നവരില് ഉള്ളതു പോലെ ഒരു നനുത്ത ഭാവം അയാളില് അപ്പോള് പ്രകടമായിരുന്നു. കുറേ കഴിഞ്ഞ് പടവുകള് ഇറങ്ങുവാന് തുടങ്ങിയപ്പോഴാണ് വാതില് തുറക്കുന്നത് കേട്ടത്. തിരിഞ്ഞു നോക്കി. എന്തോ ചവച്ചു കൊണ്ട് വരുന്നയാള് ജോസഫാണെന്ന് മനസ്സിലാക്കാന് അയാള്‍ക്ക് സമയമെടുക്കെണ്ടി വന്നു. ആ മുഖത്ത് തെളിമ. നന്നായി തടിച്ചിട്ടുണ്ട്. അവനെ സന്തോഷാധിക്യത്താല് ചുംബിക്കാന് തോന്നി.\nഅതിനായി മുന്‍പോട്ട് ആഞ്ഞപ്പോഴേക്കും ‘ഹലോ’ എന്നു പറഞ്ഞ് അവന് കസേര ചൂണ്ടി കാട്ടി അടുത്തുകിടന്ന സോഫയിലേക്ക് അമര്‍ന്നിരുന്നത് അയാളില് അമ്പരപ്പുളവാക്കി.\n‘ എടാ, നീ ആളാകെ…’ അയാള്‍ക്ക് എന്തു പറയണമെന്ന് അറിയില്ലായിരുന്നു.\n‘ ആരാ, മനസ്സിലായില്ല..?’ ജോസഫിന്‍റെ ശബ്ദം തണുത്തിരുന്നു.\n‘ എടാ, ഇത് ഞാനാടാ അലക്സ്..’ അയാള് മുഴുമിപ്പിക്കും മുന്‍പ് ജോസഫിന്‍റെ ജുബയുടെ കീശയില് നിന്ന് മൊബൈലിന്‍റെ ചിലമ്പല് ഉണര്‍ന്നു.\n‘ എക്സ്ക്യൂസ് മീ…’ ജോസഫ് അയാള്‍ക്ക് മുഖം കൊടുകാതെ ഫോണെടുത്തു.\n‘ യാ, റെവറണ്ട് ജോസഫ് മാത്യു ഹിയര്..ഓ ഹലോ… എപ്പോള്.. ഇല്ല, മൈ ജീസസ് ഞാനറിഞ്ഞില്ല….പറയൂ യെസ് കേള്‍ക്കട്ടെ…അത് ഒരു കണ്‍വന്‍ഷന് ഉണ്ടായിരുന്നു…അതെ മെയിന് മെസ്സെജ്….’ പൊട്ടിച്ചിരിക്കൊപ്പം സോഫ ചിമുറുന്നത് അയാള് കേട്ടു.\nഅയാളിലെ പ്രതീക്ഷയുടെ വിളക്ക് മങ്ങി തുടങ്ങി. മുന്‍പിലിരുന്നയാള് പഴയ ജോസഫാണെന്ന് വിശ്വസിക്കാന് പ്രയാസം തോന്നി. ഇരുമ്പു ഗേറ്റിനപ്പുറം വഴിവിളക്കിന്‍റെ വെളിച്ചത്തില് പാഞ്ഞകലുന്ന വാഹനങ്ങളെ അയാള് നോക്കിയിരുന്നു.\nഅയാള്‍ക്ക് കരയണമെന്നുണ്ടായിരുന്നു. ഏറെ നേരത്തിനു ശേഷം ‘ഗുഡ് നൈറ്റ് ‘ പറഞ്ഞ് ജോസഫ് എഴുന്നേറ്റുകൊണ്ട് മൊബൈല് പോക്കറ്റിലിട്ടു. ജോസഫിലെ ഭാവങ്ങള് അയാള്‍ക്ക് പിടികിട്ടി തുടങ്ങിയിരുന്നു.\n‘ ഓക്കെ ദെന്, എന്താ പേരു പറഞ്ഞത്, ഓ അലക്സ്. മിസ്റ്റര് അലക്സ് രാവിലെ വരൂ, ഞാനിന്ന് ടയേടാണ്. ഒരു കണ്‍വന്‍ഷന് കഴിഞ്ഞുള്ള വരവാണ് ഇനിയൊന്ന് ഫ്രഷാവണം’ ജോസഫില് നിര്‍മ്മിക്കപ്പെട്ട ചിരി ഉണ്ടായിരുന്നു.\nഎന്തോ പറയാനായി അയാള് തുനിഞ്ഞതാണ്. പെട്ടന്ന് വലിയോരു ശാന്തത തോന്നി. ഹൃദയം നിറഞ്ഞ അയാള് പുഞ്ചിരിച്ചു. ജോസഫ് വാതില് പാളിക്കപ്പുറം മറയുന്നു.\nഗേറ്റ് കീപ്പര് ഗേറ്റ് തുറന്നു തന്നു. വെളിച്ചത്തില് മുങ്ങി കിടക്കുന്ന ആ വീടിനെ അയാള് ഒന്നു കൂടി തിരിഞ്ഞു നോക്കി.\nപഴയ ബസ് സ്റ്റോപ്പിലേക്ക് ടിക്കറ്റ് എടുക്കുമ്പോള് വളരെ പണ്ട് ശലഭങ്ങള് നിറഞ്ഞ കുറേ സ്വപ്നങ്ങളും ജോസഫും കൂടെയുണ്ടായിരുന്നുവെന്ന് അയാള് ഓര്‍ത്തു.\nസുനില് വര്‍ഗ്ഗീസ് ബാംഗ്ലൂര്\nകവിത : വിഡ്ഢിയുടെ വിശ്രമം


Covid-kerala model failure UP is good sabu m jacob\nകോവിഡ് പ്രതിരോധത്തിൽ കേരളം പരാജയം, മികച്ചത് യു.പി: സാബു ജേക്കബ്\nകൊച്ചി: കോവിഡ് പ്രതിരോധത്തിൽ കേരളത്തിനെതിരേ രൂക്ഷ വിമർശനവും ഉത്തർപ്രദേശിന് അഭിനന്ദനവുമായി കിറ്റക്സ് ഗ്രൂപ്പ് ചെയർമാൻ സാബു ജേക്കബ്. ഉത്തർപ്രദേശ് മുഖ്യമന്ത്രി യോഗി ആദിത്യനാഥ് കൂടി പങ്കെടുത്ത ചാനൽ പരിപാടിയിൽവച്ചായിരുന്നു സാബു ജേക്കബിന്റെ പ്രതികരണം.\nകേരള സർക്കാരിന്റെ കോവിഡ് നയം ശരിയല്ലെന്ന് സബ് ആരോപിച്ചു. സർക്കാർ അനാവശ്യമായി ലോക്ഡൗൺ ഏർപ്പെടുത്തുന്നു. പല മേഖലകളിലും അനാവശ്യ നിയന്ത്രണങ്ങൾ ഏർപ്പെടുത്തി ജനങ്ങളെ ബുദ്ധിമുട്ടിക്കുകയാണ് ചെയ്യുന്നത്. വാക്സിൻ കൊണ്ട് മാത്രമാണ് കോവിഡിനെ പ്രതിരോധിക്കാൻ സാധിക്കുക. എന്നാൽ കേരള സർക്കാർ ജനങ്ങളുടെ മേൽ നിയന്ത്രണങ്ങൾ ഏർപ്പെടുത്തിക്കൊണ്ടാണ് കോവിഡിനെ പ്രതിരോധിക്കുന്നതെന്നു സാബു ജേക്കബ് കുറ്റപ്പെടുത്തി.\nവ്യവസായത്തിനായി പണം മുടക്കുന്ന ആരും മനസ്സമാധാനമാണ് ആദ്യം പ്രതീക്ഷിക്കുക. യുപി ഇന്ത്യയിലെ രണ്ടാമത്തെ വ്യവസായ സൗഹൃദ സംസ്ഥാനമാണ്. കുറച്ചു വര്‍ഷത്തിനിടെ ഒന്നാം സ്ഥാനത്ത് എത്തുമെന്നാണ് പ്രതീക്ഷ.\nതന്റെ സ്ഥാപനത്തില് യുപിയില് നിന്നുള്ള നിരവധി ആളുകള് ജോലി ചെയ്യുന്നുണ്ട്. യുപിയില് നിന്നു വന്ന ജീവനക്കാരില് 50 പേരെ പരിശോധിച്ചാല് ആര്‍ക്കും കോവിഡില്ല. യുപി സര്‍ക്കാരിന്റെ കോവിഡ് പ്രതിരോധ പ്രവര്‍ത്തനങ്ങളുടെ വിജയമാണിത്. എന്നാല് കേരളത്തിലെ സ്ഥിതി മറിച്ചാണ്. 50 ജീവനക്കാരെ പരിശോധിച്ചാല് 20 പേര്‍ക്കും കോവിഡ് പോസിറ്റീവാണ്, ജേക്കബ് പറഞ്ഞു. അതേസമയം, കിറ്റെക്‌സിനെ യോഗി ആദിത്യനാഥ് യുപിയിലേക്ക് സ്വാഗതം ചെയ്തു.


കൊച്ചി മെട്രോയുടെ ട്രയല് സര്‍വീസിന് തുടക്കം – NewsOnlive.in\nകൊച്ചി മെട്രോയുടെ ട്രയല് സര്‍വീസിന് തുടക്കം\nകൊച്ചി: യാത്രാനുമതി ലഭിച്ച കൊച്ചി മെട്രോയുടെ ട്രയല് സര്‍വീസ് ബുധനാഴ്ച രാവിലെ 6.30 ന് തുടങ്ങി. ഒന്നിലധികം ട്രെയിനുകള് ഉപയോഗിച്ച് നടത്തുന്ന ട്രയല് സര്‍വീസ് രാത്രി 9.30 വരെ തുടരും. മെട്രോയ്ക്കായി സജ്ജീകരിച്ച വിവിധ സംവിധാനങ്ങളും ട്രയല് സര്‍വീസിനൊപ്പം തന്നെ പരീക്ഷിക്കും. സാധാരണ യാത്രയ്ക്ക് തുല്യമാണ് ട്രയല് സര്‍വീസെങ്കിലും യാത്രക്കാരെ കയറ്റില്ല.\nആലുവ മുതല് പാലാരിവട്ടം വരെയും തിരിച്ചുമുള്ള എല്ലാ സ്റ്റേഷനുകളിലും വണ്ടി നിര്‍ത്തിയാണ് ട്രയല് സര്‍വീസ്. അനൗണ്‍സ്മെന്റ്, ട്രെയിനിനകത്തുള്ള ഡിസ്പ്ലേയില് അതത് സ്റ്റേഷനുകളുടെ വിവരങ്ങള് പ്രദര്‍ശിപ്പിക്കല് തുടങ്ങിയവയുടെയെല്ലാം പ്രവര്‍ത്തനം വിലയിരുത്തുന്നുണ്ട്. നാലു വണ്ടികള് ഉപയോഗിച്ചാണ് ട്രയല് സര്‍വീസ്.\nവരും ദിവസങ്ങളില് ട്രെയിനുകളുടെ എണ്ണം വര്‍ധിപ്പിക്കും. ആറു ട്രെയിനുകളാണ് ആദ്യഘട്ടത്തില് സര്‍വീസിനായി മെട്രോയിലുള്ളത്. സര്‍വീസും അനുബന്ധ സംവിധാനങ്ങളും കുറ്റമറ്റതാണെന്ന് ഉറപ്പാക്കും വരെ ട്രയല് തുടരുമെന്ന് മെട്രോ അധികൃതര് അറിയിച്ചു.\nമൂന്നു ദിവസത്തെ വിശദ പരിശോധനകള്‍ക്കു ശേഷം കഴിഞ്ഞ ദിവസമാണ് കൊച്ചി മെട്രോയ്ക്ക് കേന്ദ്ര മെട്രോ െറയില് സുരക്ഷാ കമ്മിഷണറുടെ യാത്രാനുമതി ലഭിച്ചത്. ഈ മാസം അവസാനമോ ജൂണ് ആദ്യമോ പ്രധാനമന്ത്രി നരേന്ദ്ര മോദി മെട്രോ ഉദ്ഘാടനം ചെയ്യുമെന്നു കരുതുന്നു. രാജ്യത്തെ തന്നെ മികച്ച മെട്രോ എന്ന വിശേഷണമാണ് കൊച്ചി മെട്രോയ്ക്ക് സുരക്ഷാ കമ്മിഷണര് നല്‍കിയിട്ടുള്ളത്. ഏറ്റവും കുറഞ്ഞ സമയം കൊണ്ട് കൂടുതല് ദൂരം ഉദ്ഘാടന സര്‍വീസ് നടത്തുന്നു എന്ന സവിശേഷതയും കൊച്ചി മെട്രോയ്ക്കുണ്ട്.\nPrevious ആന്ധ്രയില് മന്ത്രിയുടെ മകന് വാഹനാപകടത്തില് മരിച്ചു\nNext മൊസൈക് ജെല്ലി പുഡിങ്


യുഎഇ ബാങ്കുകളില് ചിലവ് ചുരുക്കല് നടപടി തുടരുന്നു; നൂറുകണക്കിന് ജീവനക്കാര്‍ക്ക് തൊഴില് നഷ്ടപ്പെടും - FUTURE KERALA - Future Kerala\nഎച്ച്എസ്ബിസി 40 ജീവനക്കാരെ പിരിച്ചുവിട്ടു\nഎമിറേറ്റ്‌സ് എന്‍ബിഡി നൂറോളം പേരെ പിരിച്ചുവിടാന് ഒരുങ്ങുന്നതായി റിപ്പോര്‍ട്ട്\nദുബായ്: സാമ്പത്തിക പ്രതിസന്ധിയുടെ പശ്ചാത്തലത്തില് ബാങ്കുകള് ചിലവ് ചുരുക്കല് നടപടികള് ഊര്‍ജിതമാക്കിയതോടെ യുഎഇയില് നിരവധി ബാങ്ക് ജീവനക്കാര്‍ക്ക് തൊഴില് നഷ്ടപ്പെടും. പ്രമുഖ അന്താരാഷ്ട്ര ബാങ്കിംഗ് സ്ഥാപനമായ എച്ച്എസ്ബിസി ബാങ്ക് യുഎഇയില് നാല്‍പതോളം ജീവനക്കാരെയാണ് ഇതിനോടകം പിരിച്ചുവിട്ടത്. പശ്ചിമേഷ്യയിലെ ഏറ്റവും വലിയ ധനകാര്യസ്ഥാപനങ്ങളില് ഒന്നായ എമിറേറ്റ്‌സ് എന്‍ബിഡിയും നൂറോളം തൊഴിലാളികളെ ജോലിയില് നിന്നും പിരിച്ചുവിടാനിരിക്കുകയാണ്.\nപ്രോപ്പര്‍ട്ടി വിലയിടിവ് മൂലം ദുബായ് അടക്കമുള്ള യുഎഇ നഗരങ്ങള് വളര്‍ച്ചാ പ്രതിസന്ധി നേരിടുന്ന ഘട്ടത്തിലാണ് ബാങ്കുകള് ചിലവ് ചുരുക്കല് നടപടികള് കാര്യക്ഷമമാക്കുന്നത്.\nവരുമാനത്തില് കാര്യമായ ഇടിവ് റിപ്പോര്‍ട്ട് ചെയ്തതോടെയാണ് ലണ്ടന് ആസ്ഥാനമായുള്ള എച്ച്എസ്ബിസി ബാങ്ക് ബൃഹത്തായ ചിലവ് ചുരുക്കല് നടപടികളിലേക്ക് കടന്നത്. എച്ച്എസ്ബിസിയുടെ ഇടക്കാല സിഇഒ നോയല് ക്വീന്റെ നേതൃത്വത്തിലാണ് നടപടികള് പുരോഗമിക്കുന്നത്. തുര്‍ക്കി, പശ്ചിമേഷ്യ, വടക്കന് ആഫ്രിക്ക മേഖലകളില് എച്ച്എസ്ബിസിക്കുള്ള പതിനായിരത്തോളം ജീവനക്കാരില് 3,000 പേര് യുഎഇയിലാണ്് ജോലി ചെയ്യുന്നത്.\nദുബായിലെ ഏറ്റവും വലിയ ബാങ്കായ എമിറേറ്റ്‌സ് എന്‍ബിഡിയിലും ചിലവ് ചുരുക്കല് നടപടിയുടെ ഭാഗമായി പിരിച്ചുവിടല് നടക്കുന്നുണ്ട്. എന്നാല് എച്ച്എസ്ബിസിയും എമിറേറ്റ്‌സ് എന്‍ബിഡിയും ഇക്കാര്യത്തെ കുറിച്ച് പ്രതികരിക്കാന് തയാറായിട്ടില്ല. ചിലവ് ചുരുക്കലിന്റെയും വെല്ലുവിളികള് നിറഞ്ഞ വിപണി അന്തരീക്ഷത്തില് ക്ഷമത വര്‍ധിപ്പിക്കുന്ന നടപടികളുടെയും ഭാഗമായാണ് പിരിച്ചുവിടല് നടക്കുന്നതെന്ന് വിദഗ്ധര് പറയുന്നു.\nഅറബ് ലോകത്തെ രണ്ടാമത്തെ വലിയ സമ്പദ് വ്യവസ്ഥയായ യുഎഇയിലെ മറ്റ് ബാങ്കുകളിലും കൂട്ടുപ്പിരിച്ചുവിടല് നടക്കുന്നുണ്ട്. സ്‌പെറ്റംബര് വരെയുള്ള 12 മാസങ്ങളില് രാജ്യത്തെ പ്രാദേശിക ബാങ്കുകളില് ഏതാണ്ട് 446 പേര്‍ക്ക് തൊഴില് നഷ്ടപ്പെട്ടിട്ടുണ്ടെന്ന് യുഎഇ കേന്ദ്രബാങ്കില് നിന്നുള്ള കണക്കുകള് വ്യക്തമാക്കുന്നു. രാജ്യത്തെ 35,518 ബാങ്ക് ജീവനക്കാരില് 80 ശതമാനത്തിലേറെ പേരും സ്വകാര്യ ബാങ്കുകളില് ജോലി ചെയ്യുന്നവരാണ്.\nഅബുദാബി കൊമേഴ്‌സ്യല് ബാങ്ക്, യൂണിയന് കൊമേഴ്‌സ്യല് ബാങ്ക്, അല് ഹിലാല് ബാങ്ക് എന്നീ ബാങ്കുകളുടെ ലയനത്തിന്റെ ഫലമായി നൂറുകണക്കിന് ജീവനക്കാര്‍ക്കാണ് ജോലി നഷ്ടപ്പെട്ടത്. ജീവനക്കാര്‍ക്ക് സ്വയം വിരമിക്കലിന് അവസരമൊരുക്കുമെന്ന് കഴിഞ്ഞ സെപ്റ്റംബറില് കൊമേഴ്‌സ്യല് ബാങ്ക് ഇന്റെര്‍നാഷ്ണല് (സിബിഐ) വ്യക്തമാക്കിയിരുന്നു. നൂറോളം ജീവനക്കാരുടെ എണ്ണം വെട്ടിക്കുറയ്ക്കാന് സ്വയം വിരമിക്കല് പദ്ധതിയിലൂടെ സാധിക്കുമെന്നാണ് സിബിഐ കണക്കുകൂട്ടുന്നത്. പ്രമുഖ ധനകാര്യ സ്ഥാപനമായ സ്റ്റാന്‍ഡേര്‍ഡ് ചാര്‍ട്ടേര്‍ഡും സെപ്റ്റംബറില് യുഎഇയില് നൂറോളം ജീവനക്കാരെ പിരിച്ചുവിട്ടിരുന്നു.\nപ്രോപ്പര്‍ട്ടി വിപണിയിലെ മാന്ദ്യം യുഎഇയിലെ ബാങ്കിംഗ് മേഖലയെ കൂടുതല് സമ്മര്‍ദ്ദത്തിലാക്കുമെന്ന് സെപ്റ്റംബറില് റേറ്റിംഗ് ഏജന്‍സിയായ ഫിച്ച് മുന്നറിയിപ്പ് നല്‍കിയിരുന്നു.\nTags:\tuae banks\nയുഎഇയില് മറ്റൊരാള്‍ക്ക് കൂടി കൊറോണ വൈറസ് രോഗം സ്ഥിരീകരിച്ചു\nകോവിഡ്-19 കാര്‍ഷിക രംഗത്തെ ബാധിച്ചിട്ടില്ലെന്ന് ഇറാന് പ്രസിഡന്റ് ഹസ്സന് റൂഹാനി\n5.4 ബില്യണ് ഡോളറിന്റെ പുതിയ പദ്ധതികളുമായി അസീസി ഡെവലപ്പേഴ്‌സ്\nതുറന്ന് പ്രവര്‍ത്തിക്കുന്നതിനേക്കാള് നല്ലത് അടച്ചിടുന്നതാണെന്ന് ദുബായ് റെസ്റ്റോറന്റുകള്


സ്വന്തം അമ്മയോട് വഴക്കിട്ട് പശുവിന് മുന്നില് മടക്കിക്കുത്തഴിക്കുന്നവര്; ഹ്രസ്വ ചിത്രം വൈറലാകുന്നു | Reporter Live\nBy Web Desk\tJuly 21, 2017 10:11 pm A+ A-\nഏറെക്കാലത്തിനുശേഷം ഒരു ഹ്രസ്വചിത്രം വൈറലാവുകയാണ്. സ്വന്തം മുണ്ട് മടക്കിക്കുത്തഴിച്ച് ബഹുമാനിക്കുന്നത് അമ്മയെ ആകണോ അതോ പശുവിനെ ആകണോ എന്നുള്ളതാണ് ചോദ്യം. അങ്ങനെയുള്ള ഒരാളെയാണ് ഈ ചിത്രം പരിചയപ്പെടുത്തുന്നത്. ന്യൂ ഇന്ത്യ എന്നാണ് ഹ്രസ്വ ചിത്രത്തിന്റെ പേര്.\nഇറങ്ങി കുറച്ചുനാളുകള്‍ക്കുള്ളില്‍ത്തെന്നെ ലക്ഷക്കണക്കിന് ആളുകളാണ് ഇത് കണ്ടിരിക്കുന്നത്. മിക്ക പേജുകളും ഈ കൊച്ചുചിത്രം ഇടുന്നുണ്ട്. അതുകൊണ്ടുതന്നെ കൃത്യമായി ഇത് എത്രപേരിലേക്കെത്തി എന്ന് കണക്കുകൂട്ടാനാവുന്നില്ല. വെറും ഒരു മിനുട്ടും പത്ത് സെക്കന്റുകളും മാത്രമാണ് ഹ്രസ്വ ചിത്രത്തിന്റെ ദൈര്‍ഘ്യം. അതും ചിത്രത്തിന് കാഴ്ച്ചക്കാര് കൂടാന് കാരണമാകുന്നുണ്ട്.\nഇതില് ടൈറ്റിലുകള് പ്രകാരം നന്ദു എന്ന അഭിനേതാവാണ് നായകവേഷത്തിലെത്തുന്നത്. കാത്തി സംവിധാനം ചെയ്ത ചിത്രത്തിന്റെ ക്യാമറ ഹഫിസ് എകെ നിര്‍വഹിച്ചിരിക്കുന്നു. വിപിന് ജോണ്‍സ് സംഗീതവും ഫെബി എഡിറ്റിംഗും ചെയ്തിരിക്കുന്ന ചിത്രത്തിന്റെ സ്‌പെഷ്യല് എഫക്ടുകള് ശ്രീരാജാണ്.\nEntertainment Videos Offbeat\nJul 21, 2017 10:11 pm\nവിവേകത്തിന്റെ മഷി,സമകാലിക പ്ലാസ്റ്റിക്ക് ജീവിതസംസ്‌കാരത്തിന് നേരെ വിരല് ചൂണ്ടി വിദ്യാര്‍ത്ഥികളുടെ ഹ്രസ്വചിത്രം


നിങ്ങളുടെ നഖത്തിലെ അര്‍ദ്ധചന്ദ്രന് പറയുന്ന ചില കാര്യങ്ങൾ....! നിങ്ങളുടെ നഖത്തിലെ അര്‍ദ്ധചന്ദ്രന് പറയുന്ന ചില കാര്യങ്ങൾ....!\nനിങ്ങളുടെ നഖത്തിലെ അര്‍ദ്ധചന്ദ്രന് പറയു....\nനിങ്ങളുടെ നഖത്തിലെ അര്‍ദ്ധചന്ദ്രന് പറയുന്ന ചില കാര്യങ്ങൾ….!\nമിക്കവാറും എല്ലാവരുടെ നഖത്തിലും കാണുന്നതാണ് വെളുത്ത നിറത്തിലെ അര്‍ദ്ധചന്ദ്രാകൃതിയിലുള്ള അടയാളം. പൊതുവെ ഈ അടയാളം നഖത്തിൽ കണ്ടാൽ നാം പറയാറുള്ളത് കോടി കിട്ടുമെന്നാണ്. എന്നാൽ യഥാർത്ഥത്തിൽ ഇതിന് പിന്നിൽ ചില ആരോഗ്യ വശങ്ങളാണ് ഉള്ളത്. എന്നാൽ ഇത് മാത്രമല്ല, നഖത്തിലെ ഈ അർദ്ധചന്ദ്രൻ സൂചിപ്പിക്കുന്ന മറ്റു ചില കാര്യങ്ങൾ കൂടിയുണ്ട്. അവ എന്തൊക്കെയാണെന്ന് നോക്കാം.\nഈ അടയാളം നഖത്തിൻറെ പകുതി ഭാഗത്താണ് ഉള്ളതെങ്കിൽ ഇതിനർത്ഥം ഉടൻ തന്നെ ചീത്ത വാർത്ത കേൾക്കാനിടയാകും എന്നാണ് സൂചിപ്പിക്കുന്നത്. ചൂണ്ടുവിരലിലാണ് ഈ ചിഹ്നമെങ്കിൽ ഇത് സൂചിപ്പിയ്ക്കുന്നത് ജോലിയിലുണ്ടാകാൻ പോകുന്ന പ്രൊമോഷന് സാധ്യതകളെയാണ്. മോതിരവിരലിലെ നഖത്തിലാണ് ഈ അർദ്ധചന്ദ്രനെങ്കിൽ നിങ്ങൾക്ക് ഉടൻ തന്നെ നല്ലൊരു ജീവിതം ഉണ്ടാകുമെന്നും ജീവിതത്തിൽ ഉയർച്ച ഉണ്ടാകുമെന്നുമാണ് സൂചിപ്പിക്കുന്നത്.\nതള്ളവിരലിൽ ഈ അടയാളം ഉണ്ടായാൽ ഇത് സൂചിപ്പിക്കുന്നത് നിങ്ങൾ ഉടൻ തന്നെ ഒരു ശുഭ വാർത്ത കേൾക്കുമെന്നാണ്.നാടുവിരലിലാണ് അർദ്ധചന്ദ്രൻറെ ചിഹ്നമെങ്കിൽ മെഷീന് സംബന്ധമായ വ്യവസായത്തില് നിന്നും നിങ്ങൾക്ക് ഗുണം ഉണ്ടാകുമെന്നാണ് സൂചിപ്പിക്കുന്നത്. ചെറുവിരലിലെ അർദ്ധചന്ദ്രൻറെ ചിഹ്നം സൂചിപ്പിക്കുന്നത് നിങ്ങളുടെ സൗഭാഗ്യങ്ങൾ ഉടൻ തന്നെ അവസാനിക്കുമെന്നും പ്രശ്നങ്ങൾ അടുത്തെത്തിക്കഴിഞ്ഞു എന്നുമാണ്.


ഒമാനില് തൊഴില് വിസ ഫീസ് വര്‍ധിക്കും | Oman to increase expat visa fee from next year\nMuscat, First Published 29, Oct 2020, 8:30 PM\nമസ്‌കറ്റ്: ഒമാനില് അടുത്ത വര്‍ഷം മുതല് വിദേശികളുടെ തൊഴില് വിസയ്ക്കുള്ള ഫീസ് വര്‍ധിപ്പിക്കും. അഞ്ച് ശതമാനം വര്‍ധനവാണ് ഉണ്ടാകുക. പുതുതായി അനുവദിക്കുന്ന തൊഴില് പെര്‍മിറ്റിനും കാലാവധി കഴിഞ്ഞ് ഇ പുതുകകുന്നതിനും അധിക ഫീസ് നല്‍കണം.\nസ്വദേശി തൊഴിലാളികള്‍ക്കായി പുതുതായി രൂപീകരിച്ച തൊഴില് സുരക്ഷാ സംവിധാനത്തലേക്ക് ഈ അധിക തുക മാറ്റിവെക്കുമെന്ന് തൊഴില് മന്ത്രാലയം ഉദ്യോഗസ്ഥനെ ഉദ്ധരിച്ച് പ്രാദേശിക മാധ്യമം റിപ്പോര്‍ട്ട് ചെയ്തു. ഹൗസ് ഡ്രൈവര്‍മാര്, വീട്ടുജോലിക്കാര്, കൃഷിസ്ഥലങ്ങളില് ജോലി ചെയ്യുന്നവര് എന്നീ തസ്തികകളിലേക്കുള്ള തൊഴില് പെര്‍മിറ്റുകള്, മറ്റ് പ്രത്യേക തൊഴില് പെര്‍മിറ്റുകള് എന്നിവയ്ക്ക് ഈ വര്‍ധനവ് ബാധകമല്ല. നിലവിലെ ഫീസ് 300 റിയാലാണ്. ഇതിന്റെ സ്ഥാനത്ത് 315 റിയാല് നല്‍കേണ്ടി വരും.\nസ്വന്തം കാരണത്താല് അല്ലാതെ ജോലി നഷ്ടപ്പെട്ട സ്വദേശികള്‍ക്ക് മാന്യമായ ജീവിത സാഹചര്യം ഉറപ്പുവരുത്തുകയാണ് തൊഴില് സുരക്ഷാ സംവിധാനത്തിന്റെ ആദ്യ ഘട്ടത്തില് ലക്ഷ്യമിടുന്നത്. നവംബര് ഒന്നിനാണ് ആദ്യ ഘട്ട പ്രവര്‍ത്തനം തുടങ്ങുക.\nLast Updated 29, Oct 2020, 8:34 PM\nOman’s Ministry of Labour\nexpat work permit fee in oman\nexpat work permit fees increase in oman\nഒമാനിലെ തൊഴില് വിസ\nതൊഴില് വിസ ഫീസ്\nഒമാനിലെ തൊഴില് വിസ ഫീസ്


കാർഗിൽ വിജയത്തിനു ഇന്ന് 22 വയസ്; വീരജവാന്മാരുടെ സ്മരണയിൽ രാജ്യം - Pravasishabdam\nHome News National കാർഗിൽ വിജയത്തിനു ഇന്ന് 22 വയസ്; വീരജവാന്മാരുടെ സ്മരണയിൽ രാജ്യം\n1999 ലെ കാർഗിൽ യുദ്ധം ഭാരതീയന്റെ പോരാട്ട വീര്യം ലോകത്തിനു കാണിച്ചു കൊടുത്ത സംഭവങ്ങളിലൊന്നാണ്. 1999 മേയ് എട്ടു മുതൽ ജൂലൈ 26 വരെയായിരുന്നു കാർഗിൽ യുദ്ധം. അന്താരാഷ്‌ട്ര സമൂഹം ഇടപെട്ട് വെടിനിർത്തൽ പ്രഖ്യാപിക്കുന്നതിനു മുന്നേ കഴിയുന്നത്ര ഭാരതത്തിന്റെ സ്ഥലം പിടിച്ചടക്കുക എന്ന ലക്ഷ്യമായിരുന്നു പാകിസ്ഥാനുണ്ടായിരുന്നത്. തണുത്തുറഞ്ഞ കാർഗിലിലെ ഉയരമേറിയ കുന്നുകളിൽ ഒളിച്ചിരുന്ന നുഴഞ്ഞു കയറ്റക്കാരെ ധൈര്യം കവചമാക്കിയും ചങ്കൂറ്റം ആയുധമാക്കിയുമാണ് ഇന്ത്യൻ സൈനികർ നേരിട്ടത്. ആ ഐതിഹാസിക വിജയത്തിന്റെ ഓർമദിനമാണ് ഇന്ന്.\n1998 ൽ പാകിസ്ഥാൻ സൈനിക മേധാവിയായി മുഷറഫ് സ്ഥാനമേറ്റെടുത്തത് മുതൽ കാർഗിൽ യുദ്ധത്തിന്റെ നീക്കങ്ങൾ തുടങ്ങിയതായാണ് പിന്നീട് മനസിലായത്. 1999 മെയ്3നാണ് കാർഗിൽ മലനിരകളിൽ ചതിപ്രയോഗത്തിലൂടെയുള്ള അയൽക്കാരൻറെ കടന്നുകയറ്റം. പ്രദേശത്തെ ആട്ടിടയന്മാരാണ് ആയുധധാരികളായ അപരിചിതരുടെ സാന്നിധ്യം ആദ്യം കണ്ടത്. സൂചന പിന്തുടർന്ന് പട്രോളിംഗിനിറങ്ങിയ ക്യാപ്റ്റൻ സൗരഭ് കാലിയയുടെ നേതൃത്വത്തിൽ അഞ്ചംഗ സംഘം മടങ്ങിവന്നില്ല. ആദ്യം ചെറിയൊരു കടന്നു കയറ്റമാണെന്നാണ് ധരിച്ചത്. പിന്നീടാണ് പാകിസ്ഥാൻ സൈന്യത്തിന്റെ നീക്കം വളരെ ആസൂത്രിതമാണെന്നും മനസ്സിലായത്. ഒട്ടും വൈകിയില്ല, ഇന്ത്യൻ സൈന്യം ആ വലിയ പോരാട്ടത്തിന് പേരിട്ടു. ഓപ്പറേഷൻ വിജയ്.\n14000 അടി വരെ ഉയരമുള്ള മഞ്ഞു മലകളിൽ തികച്ചും പ്രതികൂല സാഹചര്യത്തെ അതിജീവിച്ചാണ് ഇന്ത്യൻ സൈന്യം പാകിസ്ഥാനികളെ തുരത്തിയത്. രണ്ട് ലക്ഷത്തോളം ഭടന്മാരെയാണ് സൈന്യം യുദ്ധത്തിൽ വിന്യസിപ്പിച്ചത്. ഇരു രാജ്യങ്ങളും തമ്മിലുള്ള സൗഹൃദം അഭിവൃദ്ധി പ്രാപിച്ചു കൊണ്ടിരിക്കുന്ന സമയം കൂടിയായിരുന്നു പാകിസ്ഥാൻ ആക്രമണത്തിനു തെരഞ്ഞെടുത്തത്. തന്ത്ര പ്രധാനമായ പല സ്ഥലങ്ങളും പാകിസ്ഥാൻ സൈന്യം കയ്യേറിയിരുന്നു.\nയുദ്ധത്തിൽ പാക് സൈന്യം നേരിട്ട് പങ്കെടുത്തിട്ടില്ലെന്നായിരുന്നു പാകിസ്ഥാന്റെ വാദം. എന്നാൽ യുദ്ധത്തിൽ മരിച്ച സൈനികരെ പിന്നീട് പാകിസ്ഥാൻ രക്തസാക്ഷികളുടെ പട്ടികയിൽ ഉൾപ്പെടുത്തി. കശ്മീരിലെ മുജാഹിദ്ദീൻ പോരാളികളാണ് യുദ്ധം ചെയ്തതെന്ന പാകിസ്ഥാന്റെ വാദം അന്താരാഷ്‌ട്ര രംഗത്ത് ആരും അംഗീകരിച്ചതുമില്ല. അങ്ങനെ യുദ്ധത്തിൽ നയതന്ത്രപരമായുള്ള മുൻതൂക്കവും ഭാരതത്തിന് ലഭിച്ചു.\nഎല്ലാ സ്ഥലങ്ങളും തിരിച്ചു പിടിച്ച് യുദ്ധമവസാനിച്ചപ്പോൾ 84 ദിവസങ്ങൾ നീണ്ട ആ മഹായുദ്ധത്തിൽ 527 ധീരജവാന്മാരെയാണ് നമുക്ക് നഷ്ടപ്പെട്ടത്. മലമുകളിലെ മറവിലിരുന്ന് ശത്രു വെടിയുണ്ടകൾ പായിച്ചപ്പോഴും അവർ പതറയില്ല, ശരീരം തളർന്നപ്പോഴും മനസ് തളർന്നില്ല. രക്തസാക്ഷികളെ നിങ്ങൾക്ക് മരണമില്ല. തലമുറകളിലുടെ ഇന്നും എന്നും നിങ്ങൾ ജീവിക്കുന്നു.\nPrevious articleസംസ്ഥാനത്ത് ശക്തമായ മഴ തുടരും\nNext articleടോക്കിയോ ഒളിമ്പിക്സ്; അമ്പെയ്ത്ത് പുരുഷ ടീം വിഭാഗത്തില് ഇന്ത്യ ക്വാര്‍ട്ടര് ഫൈനലില്


‘ഇത് ഇംഗ്ലണ്ടിന്റെ മധുരപ്രതികാരം’; അണ്ടര് 17 ലോകകപ്പില് സ്‌പെയിനിനെ തോല്‍പ്പിച്ച് ഇംഗ്ലണ്ടിന് കിരീടം\nകൊല്‍ക്കത്ത: ഇതാണ് ഫൈനല്… കൗമാരലോകകപ്പിന്റെ മുഴുവന് ആവേശവും കാലുകളില് നിറച്ച് യൂറോപ്യന് കരുത്തന്‍മാരായ ഇംഗ്ലണ്ടും സ്‌പെയിനും കൊല്‍ക്കത്തയിലെ സാള്‍ട്ട്‌ലേക്ക് മൈതാനത്ത പന്ത് തട്ടിയപ്പോള് ആവേശം അണപൊട്ടി. യൂറോ കപ്പിലെ തോല്‍വിക്ക് ഇംഗ്ലണ്ടിന്റെ കൗമാരപ്പട കണക്കുതീര്‍ത്തു.\nഇന്ത്യ ആതിഥേയത്വം വഹിച്ച കൗമാര ലോകകപ്പില് സ്‌പെയിനിനെ രണ്ടിനെതിരെ അഞ്ചു ഗോളുകള്‍ക്ക് തകര്‍ത്ത് ഇംഗ്ലണ്ട് കിരീടമുയര്‍ത്തി. ആദ്യ പകുതിയില് രണ്ടു ഗോളിന് പിന്നില് നിന്ന ശേഷമാണ് ഇംഗ്ലണ്ട് വിജയം സ്വന്തമാക്കിയത്.\nകളിയുടെ ആദ്യമിനിറ്റില്‍ത്തന്നെ സ്‌പെയിനിനെ വിറപ്പിച്ചുകൊണ്ടാണ് ഇംഗ്ലണ്ട് തുടങ്ങിയത്. ഗിബ്‌സ് വൈറ്റും ബ്രൂസ്റ്ററും ചേര്‍ന്നുള്ള തുടക്കത്തിലെ ആക്രമണം നിര്‍ഭാഗ്യം കൊണ്ടാണ് ഫലം കാണാതെ പോയത്. എന്നാല് ഇംഗ്ലണ്ടിന് പിഴച്ചത് സപെയിന് പിഴച്ചില്ല.\nകളിയുടെ പത്താം മിനിറ്റില് തന്നെ സെര്‍ജിയോ ഗോമസിലൂടെ സ്‌പെയിന് മുന്നിലെത്തി. ഗോള് വീണതോടെ ഉണര്‍ന്നു കളിച്ച ഇംഗ്ലണ്ട് സ്‌പെയിന് ഗോള് പോസ്റ്റില് നിരന്തരം പന്തുമായി എത്തി.\nആക്രമണപ്രത്യാക്രമണവുമായി ഇരുടീമുകളും നിലയുറപ്പിച്ചതോടെ കളി ആവേശത്തിലായി. ഇരുപതുമിനിറ്റിനു ശേഷം സെര്‍ജിയോ ഗോമസ് വീണ്ടും ഇംഗ്ലീഷ് പ്രതിരോധം തകര്‍ത്ത് വലകുലുക്കി. സ്‌പെയിനിന്റെയും ഗോമസിന്റെയും ഫൈനലിലെ രണ്ടാം ഗോള്.\nതിരിച്ചടിക്കായി വെമ്പുന്ന ഇംഗ്ലണ്ടിനെയായിരുന്നു പിന്നീട് കണ്ടത്. ടൂര്‍ണ്ണമെന്റിലെ ഗോള് വേട്ടക്കാരനായ ബ്രൂസ്റ്ററിന്റെ നേതൃത്വത്തില് ഇംഗ്ലണ്ട് നിരന്തരം കറ്റാലന് ഗോള്‍മുഖത്ത് ഭീഷണി സൃഷ്ടിച്ചു.\nനിരന്തരമായ പ്രയത്‌നങ്ങളുടെ ഫലമായി ആദ്യ പകുതി അവസാനിക്കാനിരിക്കെ ഇംഗ്ലണ്ട് ഗോള് മടക്കി. ബ്രൂസ്റ്ററിന്റെ തകര്‍പ്പനൊരു ഹെഡറോടെ ഇംഗ്ലണ്ട് ഗോള് പട്ടിക തുറക്കുകയായിരുന്നു. രണ്ടാം പകുതിയുടെ തുടക്കത്തില് തന്നെ ഇംഗ്ലണ്ട് സമനില ഗോളും നേടി. 58 ാംമിനിറ്റില് ബ്രൂസ്റ്ററിനൊപ്പം ഇംഗ്ലീഷ് മുന്നേറ്റങ്ങള്‍ക്ക് ചുവടു പിടിച്ച വൈറ്റ് പന്തു വലയിലാക്കി.\nസമനില ഗോളിന്റെ ആവേശം അടങ്ങും മുന്‍പെ ഇംഗ്ലണ്ട് ലീഡ്ു നേടി. 69 ാം മിനിറ്റില് ഫില് ഫോഡന് ഇംഗ്ലണ്ടിനെ മുന്നിലെത്തിച്ചു. ലീഡ് വഴങ്ങിയ സ്‌പെയിന് പിന്നീട് ആക്രമണവുമായി ഇംഗ്ലണ്ട് ഗോള്‍മുഖത്ത് ഇടക്കെത്തിയെങ്കിലും ലക്ഷ്യം കാണാനായില്ല.\nകളിയവസാനിക്കാന് ആറുമിനിറ്റുമാത്രം ശേഷിക്കെ ഗുവേഹിയിലൂടെ ഇംഗ്ലണ്ട് നാലാം ഗോളും നേടി. 88 ാം മിനിറ്റില് ലഭിച്ച ഫ്രീകിക്കിന്റെ അനന്തരം ഫോഡന് മത്സരത്തിലെ തന്റെ രണ്ടാം ഗോളും നേടിയതോടെ സ്‌പെയിനിനെതിരെ ഇംഗ്ലണ്ട് ജയവും ലോകകപ്പും സ്വന്തമാക്കി.\nപക വീട്ടി കോഹ്‌ലിപ്പട; മൂന്നാം ടെസ്റ്റില് ഇംഗ്ലണ്ടിന് തോല്‍വി\nWednesday 22nd August 2018 4:01pm\nFriday 10th August 2018 11:40pm


xiaomi CiVi: സിവി, പുത്തൻ സ്മാർട്ട്ഫോൺ ശ്രേണിയുമായി ഷഓമി - xiaomi to launch new civi series smartphones on 27 september | Samayam Malayalam\nxiaomi to launch new civi series smartphones on 27 september\nസിവി, പുത്തൻ സ്മാർട്ട്ഫോൺ ശ്രേണിയുമായി ഷഓമി\nKen Sunny | Samayam Malayalam | Updated: Sep 22, 2021, 9:14 PM\n2019ൽ ചൈനീസ് വിപണിയിലെത്തിയ സിസി സീരീസിൻ്റെ പിൻഗാമിയാണ് പുതിയ സിവി സീരീസ് എന്നാണ് വിവരം. വെയ്‌ബോ പോസ്റ്റിലാണ് പുത്തൻ സ്മാർട്ട് ഫോണിനെപ്പറ്റിയുള്ള വിവരങ്ങൾ ഷഓമി പുറത്ത് വിട്ടത്.\nക്യാമറയ്ക്ക് പ്രാധാന്യവും ഒപ്പം ധാരാളം ഫോട്ടോ, വീഡിയോ എഡിറ്റിങ് ടൂളുകളും സിവി ഫോണുകളിൽ ഉൾക്കൊള്ളിക്കും\nഷഓമി സിവി സീരീസ് ചൈനയ്ക്ക് മാത്രമായിരിക്കുമോ എന്ന് വ്യക്തമല്ല.\nഇന്ത്യൻ വിപണിയിൽ അതെ സമയം 11 ലൈറ്റ് 5ജി NE ആണ് ഷഓമി ഉടൻ ലോഞ്ച് ചെയ്യാൻ ഒരുങ്ങുന്നത്.\nചൈനീസ് സ്മാർട്ഫോൺ നിർമാതാക്കളായ ഷവോമി സിവി എന്ന പേരിൽ പുതിയ സ്മാർട്ട്ഫോൺ ശ്രേണി അവതരിപ്പിക്കുന്നു. ചൈനീസ് വിപണിയിൽ ഈ മാസം 27ന് അവതരിപ്പിക്കുന്ന സിവി ശ്രേണിയിലുള്ള ഫോണുകൾ രാജ്യത്തെ യുവാക്കളെ ലക്ഷ്യമിട്ടാണ് ലോഞ്ച് ചെയ്യുന്നത്. സിവി സീരീസ് ഫോണുകളെപ്പറ്റി ഷഓമി കൂടുതൽ വിവരങ്ങൾ പുറത്തുവിട്ടിട്ടില്ല എങ്കിലും 2019ൽ വിപണിയിലെത്തിയ സിസി സീരീസിൻ്റെ പിൻഗാമിയാണ് പുതിയ സീരീസ് എന്നാണ് വിവരം. വെയ്‌ബോ പോസ്റ്റിലാണ് പുത്തൻ സ്മാർട്ട് ഫോണിനെപ്പറ്റിയുള്ള വിവരങ്ങൾ ഷഓമി പുറത്ത് വിട്ടത്.\nസിസി ശ്രേണിയിൽ ഇപ്പോൾ ചൈനയിൽ എംഐ സിസി9, എംഐ സിസി9ഇ, എംഐ സിസി9 മെയ്തു കസ്റ്റം ഡിസൈൻ, എംഐ സിസി9 പ്രോ പ്രീമിയം ഡിസൈൻ എന്നിങ്ങനെ നാല് ഫോൺ മോഡലുകളാണ് വിൽക്കുന്നത്. യുവാക്കളെ ലക്ഷ്യമിട്ടുള്ള ഫോണുകൾ ആയതുകൊണ്ട് തന്നെ ക്യാമെറയ്ക്കും ഒപ്പം ധാരാളം ഫോട്ടോ, വീഡിയോ എഡിറ്റിങ് ടൂളുകൾ ഈ ഫോണുകളിൽ ഉൾക്കൊള്ളിച്ചിട്ടുണ്ട്.\n2107119DC മോഡൽ നമ്പറുള്ള ഒരു ഷഓമി ഫോൺ ഓഗസ്റ്റിൽ ചൈനയുടെ TENAA ലിസ്റ്റിംഗിൽ കണ്ടെത്തിയിരുന്നു. ഈ ഫോണാവാം സിവി സീരീസിൽ ഒരുപക്ഷെ ആദ്യമെത്തുക. ഷഓമി സിവി സീരീസ് ചൈനയ്ക്ക് മാത്രമായിരിക്കുമോ എന്ന് വ്യക്തമല്ല. സിസി സീരീസ് ചൈനയിൽ മാത്രമാണ് വിറ്റിരുന്നത്. അതെ സമയം സിസി സീരീസിലെ ഫോണുകളുടെ റീബ്രാൻഡഡ് പതിപ്പുകൾ വിദേശ വിപണിയിൽ ഷഓമി വിറ്റിരുന്നു.\nഇന്ത്യൻ വിപണിയിൽ അതെ സമയം 11 ലൈറ്റ് 5ജി NE ആണ് ഷഓമി ഉടൻ ലോഞ്ച് ചെയ്യാൻ ഒരുങ്ങുന്നത്. ഈ മാസം 29ന് വില്പനക്കെത്തുന്ന ഷഓമി 11 ലൈറ്റ് 5ജി NEയ്ക്ക് 90Hz AMOLED ഡിസ്പ്ലേ, ട്രിപ്പിൾ റിയർ ക്യാമറകൾ, ക്വാൽകോം സ്നാപ്ഡ്രാഗൺ 778G SoC, 4,250mAh ബാറ്ററി എന്നിവയാണ് ആകർഷണങ്ങൾ.\nവിലക്കുറവുള്ള റെഡ്മി സ്മാർട്ട് ടിവികളുമായി ഷഓമി; 15,999 രൂപ മുതൽ ആര്‍ട്ടിക്കിള് ഷോ\nഷഓമി സിവി xiaomi new phone xiaomi cv Xiaomi Civi launch xiaomi CiVi\nWeb Title : xiaomi to launch new civi series smartphones on 27 september


പെര്‍ഫ്യൂം അടിച്ച് കടുവയെ പിടിക്കാം; മഹാരാഷ്ട്രയിലെ നരഭോജി കടുവയെ പിടികൂടാന് പുത്തന് തന്ത്രവുമായി അധികൃതര് | The Indian Telegram\nഏകദിന ലോകകപ്പിനുള്ള ഇന്ത്യയുടെ 30 അംഗ സാധ്യതാ ടീമിനെ മാര്‍ച്ച് 25ന് പ്രഖ്യാപിക്കും\nപെര്‍ഫ്യൂം അടിച്ച് കടുവയെ പിടിക്കാം; മഹാരാഷ്ട്രയിലെ നരഭോജി കടുവയെ പിടികൂടാന് പുത്തന് തന്ത്രവുമായി അധികൃതര്\nമുംബൈ: മഹാരാഷ്ട്രയിലെ പാണ്ഡ്‌വര് കവടയിലെ അധികൃതര് നരഭോജിയായ ഒരു പെണ്‍കടുവയെ പിടികൂടാനുള്ള തീവ്ര ശ്രമത്തിലാണ്. ഇതിനോടകം തന്നെ ഒമ്പതുപേരുടെ ജീവന് എടുത്ത കടുവയെ എന്ത് വിലയും നല്‍കി പിടികൂടാന് വന് സന്നാഹങ്ങളാണ് അധികൃതര് പരീക്ഷിക്കുന്നത്. പാരാ ഗ്ലൈഡറുടെ സഹായം മുതല് പെര്‍ഫ്യൂം ഉപയോഗിച്ച് കടുവയെ ‘ആകര്‍ഷിച്ചു പിടിക്കാനുള്ള’ ശ്രമം വരെയാണ് ഇപ്പോള് നടക്കുന്നത്.\n‘ടി വണ്’ എന്നാണ് ഈ നരഭോജി കടുവയുടെ പേര്. ഈ കടുവയെ പിടികൂടാനായി ഒരു പ്രമുഖ കമ്പനിയുടെ പെര്‍ഫ്യൂം ഉപയോഗിക്കാനുള്ള ഒരുക്കത്തിലാണ് അധികൃതര്. വെരുക് പുറപ്പെടുവിക്കുന്ന കസ്തൂരിയുടേതിന് സമാനമായ ഗന്ധമുള്ള കൃത്രിമവസ്തു ഈ പെര്‍ഫ്യൂമില് ഉപയോഗിക്കുന്നുണ്ട്. പെര്‍ഫ്യൂമില് അടങ്ങിയിരിക്കുന്ന ഈ വസ്തുവിന്റെ ഗന്ധം കടുവയെ ആകര്‍ഷിക്കുമെന്നും അതുവഴി കടുവയെ കൂട്ടിലാക്കാന് സാധിക്കുമെന്നുമാണ് പ്രതീക്ഷിക്കുന്നതെന്ന് മൃഗഡോക്ടറായ എച്ച് എസ് പ്രയാഗ് പറഞ്ഞു.\nകടുവയെ പെര്‍ഫ്യൂം ഉപയോഗിച്ച് ആകര്‍ഷിച്ച് പിടിക്കാന് സാധിക്കുമെന്ന് ആദ്യമായി പരീക്ഷിച്ചത് ന്യൂയോര്‍ക്കിലെ ബ്രോന്‍ക്‌സ് മൃഗശാലയിലാണ്. പെര്‍ഫ്യൂം രീതി ഉപയോഗിച്ച് 2015ല് മാണ്ഡ്യയില് ഒരു പുള്ളിപ്പുലിയെ മുമ്പ് കൂട്ടിലാക്കി പരിചയമുള്ളയാളാണ് പ്രയാഗ്. 2013 മുതല് മേഖലയിലുള്ളവര്‍ക്ക് ഭീഷണി ഉയര്‍ത്തുന്നതായിരുന്നു പുള്ളിപ്പുലി. എന്നാല് രണ്ടുവര്‍ഷം കഴിഞ്ഞിട്ടും കര്‍ണാടക വനംവകുപ്പിന് പുള്ളിപ്പുലിയെ പിടികൂടാന് സാധിച്ചില്ല. തുടര്‍ന്നാണ് പ്രയാഗ് പെര്‍ഫ്യൂം രീതിയിലൂടെ കൂട്ടിലാക്കുകയായിരുന്നു. പെര്‍ഫ്യൂം വിദ്യയുപയോഗിച്ച് കടുവയെ പിടിക്കുന്നതുമായി ബന്ധപ്പെട്ട് പാണ്ഡ്‌വര് കവടയിലെ വനംവകുപ്പ് ഉദ്യോഗസ്ഥരുമായി സംസാരിച്ചെന്നും പ്രയാഗ് പറഞ്ഞു.\nകടുവയെ പിടികൂടാന് പെര്‍ഫ്യൂം മാത്രമല്ല, പാരാഗ്ലൈഡറുടെ സേവനവും വനംവകുപ്പ് അധികൃതര് തേടിയിരുന്നു. കടുവ സഞ്ചരിക്കുന്നിടങ്ങള് കണ്ടെത്താനായിരുന്നു ഇത്. കൂടാതെ നായകളുടെയും ഡ്രോണുകളുടെയും സഹായം കടുവയെ കണ്ടെത്താനായി തേടിയിരുന്നു. എങ്കിലും ഇതുവരെ കടുവയെ കണ്ടെത്താനായിട്ടില്ല. പിടികൂടുകയാണെങ്കില് ടി വണ്ണിനെ മൃഗശാലയിലേക്ക് മാറ്റാനാണ് തീരുമാനം.\nബന്ദിപ്പൂര് രാത്രിയാത്രാ നിരോധനം: ഒരാഴ്ച്ചയ്ക്കുള്ളില് കേരള മുഖ്യമന്ത്രിയുമായി ചര്‍ച്ച നടത്തുമെന്ന് കര്‍ണാടക മുഖ്യമന്ത്രി…\nകടുവയെ ഓടിച്ചിട്ട് തല്ലി അമ്മക്കരടി; സോഷ്യല് മീഡിയയില് ഹിറ്റായി വീഡിയോ\nസ്ഫടികം കണ്ട് കടുവ ചാക്കോയെ കുറ്റം പറഞ്ഞവര് ഒരു കാര്യം മനസിലാക്കുന്നില്ല: അജു…\nകടിച്ചു കീറാന് ശ്രമിക്കുന്ന സിംഹങ്ങള്‍ക്കിടയില് നിന്നും ആനക്കുട്ടിയെ രക്ഷിച്ച് കാട്ടുപോത്തുകള് (വീഡിയോ)\nയുവാക്കളെ വിറപ്പിച്ച് ബൈക്കിന് മുന്നിലും പിന്നിലുമായി കടുവകളുടെ വിലസല്; മരണത്തെ മുഖാമുഖം കണ്ട്…\nസര്‍ക്കസ് പ്രദര്‍ശനത്തിനിടെ സിംഹത്തെ കുതിര തൊഴിച്ചു, ദേഷ്യം വന്ന സിംഹവും കടുവയും ചേര്‍ന്ന്…\nജപ്പാനില് യാത്ര പോകുന്നവര് കൂടെ തവളയെയും കൊണ്ടുപോകും; അത് എന്തിനാണെന്നല്ലേ?\nഅതിര്‍ത്തി തര്‍ക്കം; പെണ്‍കടുവകള് തമ്മില് കടുത്ത പോരാട്ടം (വീഡിയോ)\nമുംബൈ: ഏകദിന ലോകകപ്പിനുള്ള ഇന്ത്യയുടെ 30 അംഗ സാധ്യതാ ടീമിനെ മാര്‍ച്ച് 25ന്....


രാജി തീരുമാനത്തിൽ മാറ്റമില്ലാതെ രാഹുൽ; പിസിസികളിൽ കൂട്ടരാജി – East Coast Daily Malayalam\nരാജി തീരുമാനത്തിൽ മാറ്റമില്ലാതെ രാഹുൽ; പിസിസികളിൽ കൂട്ടരാജി\nന്യൂഡൽഹി : കോണ്‍ഗ്രസ് അധ്യക്ഷപദം ഒഴിയാനുള്ള തീരുമാനത്തിൽ നിന്ന് പിന്നോട്ട് പോകാതെ രാഹുൽ ഗാന്ധി. തീരുമാനത്തിൽ നിന്ന് പിന്തിരിപ്പിക്കാൻ ശ്രമിക്കുന്ന നേതാക്കളോട് രാഹുൽ തന്റെ നിലപാട് ആവര്‍ത്തിച്ചു. ഇതോടൊപ്പം രാജിയിലേക്ക് പോകരുതെന്നാവശ്യപ്പെട്ട് പി.സി.സികള് രാഹുലിനെ കത്തയച്ചു.\nനേരത്തെ കോണ്‍ഗ്രസ് പ്രവര്‍ത്തക സമിതിയിലാണ് അധ്യക്ഷപദം ഒഴിയുകയാണെന്നുള്ള തീരുമാനം രാഹുൽ ഗാന്ധി അവതരിപ്പിച്ചത് . എന്നാൽ രാഹുലിന്റെ രാജി ആവശ്യം തള്ളിക്കൊണ്ട് പ്രവര്‍ത്തക സമിതി പ്രമേയം പാസാക്കി. ഇതിനോട് പിന്നീട് രാഹുൽ പ്രതികരിച്ചില്ല.\nനേതാക്കളെ ആരെയും കാണാനോ സംസാരിക്കാനോ രാഹുൽ കഴിഞ്ഞ ദിവസം തയ്യാറായിരുന്നില്ല. എന്നാൽ ഇന്ന് മുതിര്‍ന്ന നേതാവ് അഹമ്മദ് പട്ടേലും സംഘടനാ ചുമതലയുള്ള ജനറൽ സെക്രട്ടറി കെസി വേണുഗോപാലും രാഹുലുമായി സംസാരിച്ചു. രാജി തീരുമാനം മാറ്റണമെന്ന് ഇവർ അദ്ദേഹത്തോട് അഭ്യര്‍ഥിച്ചു. എന്നാൽ തീരുമാനത്തിൽ മാറ്റമില്ലെന്ന് രാഹുൽ മറുപടി നല്‍കി.\nകൂടുതൽ നേതാക്കള് രാഹുലുമായി സംസാരിക്കാൻ ശ്രമിക്കുന്നുണ്ട്. എന്നാൽ രാഹുൽ ഇതിനു അനുവദിക്കുന്നില്ല. പി.സി.സികള് കത്തയക്കുന്നതിനൊപ്പം രാഹുലിനെ പിന്തിരിപ്പിക്കാനുള്ള ശ്രമത്തിലാണ് മുതിര്‍ന്ന നേതാക്കള്.പതിയെ ആണെങ്കിലും അദ്ദേഹത്തെ തീരുമാനത്തിൽ നിന്ന് പിന്തരിപ്പിക്കാമെന്ന പ്രതീക്ഷയിലാണ് കോൺഗ്രസ് നേതൃത്വം.\nRahul Gandhi k c venugopal congress party\nതിരഞ്ഞെടുപ്പിന് പിന്നാലെ അമേഠിയിലെ കോണ്‍ഗ്രസ് നേതൃത്വത്തില് പൊട്ടിത്തെറി : തോറ്റ എംപി ആയിട്ടും സ്മൃതി മണ്ഡലത്തെ കൈവിട്ടില്ല\nയുവഡോക്ടറുടെ മരണത്തിനു പിന്നില് ഞെട്ടിയ്ക്കുന്ന കാരണം


സാമൂഹ്യസുരക്ഷാ പെൻഷൻ വാങ്ങുന്നവരിൽ അരലക്ഷം പരേതർ: മന്ത്രി ഐസക‌് | Kerala | Deshabhimani | Thursday Jul 26, 2018\nസാമൂഹ്യസുരക്ഷാ പെൻഷൻ വാങ്ങുന്നവരിൽ അരലക്ഷം പരേതർ: മന്ത്രി ഐസക‌്\nകേരള സർക്കാരിന്റെ സാമൂഹ്യക്ഷേമ പെൻഷന് പരലോകത്തും അവകാശികളുണ്ടെന്ന‌് ധനമന്ത്രി ഡോ. ടി എം തോമസ‌് ഐസക‌്. ഒന്നും രണ്ടുമല്ല, ഭൂവാസം വെടിഞ്ഞ അരലക്ഷം ആത്മാക്കളാണ് പെൻഷൻ തുകകൊണ്ട് അങ്ങേ ലോകത്ത് സുഭിക്ഷമായി ജീവിക്കുന്നതെന്നും മന്ത്രി ഫേസ‌്ബുക്ക‌് പോസ‌്റ്റിൽ കുറിച്ചു. ബെൻസ് കാറുള്ള 61 പേരും ബിഎംഡബ്ല്യു കാറുള്ള 28 പേരും പെൻഷൻ വാങ്ങുന്നുണ്ടെന്നും മറ്റൊരു ഫേസ‌്ബുക്ക‌് പോസ‌്റ്റിൽ മന്ത്രി വ്യക്തമാക്കി.\nമരണമടഞ്ഞവരുടെ പേരിൽ പെൻഷൻ വാങ്ങുന്നവരുടെ പട്ടിക തയ്യാറായതായും നിലവിൽ പെൻഷൻ വാങ്ങുന്ന 31256 പേർ പഞ്ചായത്ത‌് രേഖകൾ പ്രകാരം ജീവിച്ചിരിപ്പില്ലെന്നും മന്ത്രി വ്യക്തമാക്കി. സാമൂഹ്യക്ഷേമ പെൻഷൻ ഡാറ്റാബേസിലെ വിവരങ്ങളും പഞ്ചായത്തുകളിലെ ജനനമരണ രജിസ‌്റ്ററിലെ വിവരങ്ങളും താരതമ്യപ്പെടുത്തിയാണ് പട്ടിക തയ്യാറാക്കിയത്.\nരജിസ‌്റ്റർ ചെയ്യപ്പെടാത്ത മരണങ്ങളുടെ കാര്യം കൂടി പരിഗണിക്കുമ്പോൾ എണ്ണം 50,000 കവിയുമെന്ന് ഉറപ്പിക്കാം.\nഇക്കൂട്ടത്തിൽ ഏറ്റവും കൂടുതൽ പേർ മലപ്പുറം ജില്ലയിലാണ് (5753). രണ്ടും മൂന്നും സ്ഥാനങ്ങൾ തൃശൂർ (5468), കോഴിക്കോട് (4653) ജില്ലകൾക്കാണ്. പാലക്കാടും (4286) തിരുവനന്തപുരവും (4016) തൊട്ടു പിന്നിലുണ്ട്. ഇത്തരം കള്ളത്തരം ഏറ്റവും കുറവ് കാസർകോട് (337), ഇടുക്കി (239) ജില്ലകളാണ്. രേഖകൾ പ്രകാരം മരണപ്പെട്ടവരെന്നു കാണുന്നവരുടെ പെൻഷൻ വിതരണം ഓണക്കാലത്ത് നിർത്തിവയ‌്ക്കാൻ ആവശ്യപ്പെട്ടു. ഓരോ പഞ്ചായത്തിനും പട്ടിക നൽകും. പട്ടികയിലുൾപ്പെട്ടവർ ജീവിച്ചിരിക്കുന്നോ മരിച്ചോ എന്ന് പഞ്ചായത്ത് സെക്രട്ടറി അന്വേഷിച്ചു റിപ്പോർട്ടു ചെയ്യണം. പട്ടികയിൽനിന്ന് സ്വയം ഒഴിവാകാൻ എല്ലാവർക്കും ഒരു അവസരം തരുന്നു. സർക്കാർ കണ്ടുപിടിക്കുകയാണെങ്കിൽ ഇത്തരത്തിൽ കൈപ്പറ്റിയ മുഴുവൻ പണവും തിരിച്ചുപിടിക്കുമെന്നും മന്ത്രി വ്യക്തമാക്കി.\nസ്വന്തമായി കാറുള്ള 64473 പേരെയാണ് ഇത്തരത്തിൽ കണ്ടെത്തിയത്. ഇന്നോവയുള്ള 2465 പേരും സ്കോഡയുടെ ഏറ്റവും ഉയർന്ന മോഡലുള്ള 64 പേരും ഹോണ്ടകാറുള്ള 296 പേരും സ‌്കോർപ്പിയോ ഉള്ള 191 പേരും പട്ടികയിലുണ്ട്. ഒരു ലക്ഷം രൂപ വരെ വരുമാനമുള്ളവർക്കാണ് പെൻഷന് അർഹത. ഇത്തരം ആഡംബര വാഹനങ്ങൾ ഉള്ളവരുടെയൊക്കെ പെൻഷൻ ഓണത്തിന് തടഞ്ഞുവയ‌്ക്കാൻ ആവശ്യപ്പെട്ടിട്ടുണ്ട‌്. റേഷൻകാർഡിൽ മകനോ മകൾക്കോ വലിയ കാറുണ്ടാകും. പക്ഷേ, മാതാപിതാക്കൾക്ക് ക്ഷേമപെൻഷൻ. ഇത്തരത്തിൽ 94043 പേരെ കണ്ടെത്തിയിട്ടുണ്ട്. ഇവരുടെ പെൻഷൻ തൽക്കാലം നിർത്തിവയ‌്ക്കുന്നില്ല. എന്നാൽ സാമ്പത്തികസ്ഥിതി പരിശോധിക്കും.\nപഞ്ചായത്തു തിരിച്ച് പട്ടിക സെക്രട്ടറിക്കു കൈമാറും. എല്ലാവരുടെയും സാമ്പത്തികസ്ഥിതി പരിശോധിച്ച് പെൻഷന് അർഹതയുണ്ടോ എന്ന് റിപ്പോർട്ടു ചെയ്യണം. ഇത്തരക്കാർക്കും സ്വമേധയാ പെൻഷൻ ആനുകൂല്യം വേണ്ടെന്നുവയ‌്ക്കാം. നടപടിയുണ്ടാവില്ല. സർക്കാർ കണ്ടെത്തുന്നവരിൽനിന്ന് പണം തിരിച്ചുപിടിക്കുന്നതിനു പുറമെ മറ്റെന്തെങ്കിലും പിഴ ചുമത്തുന്നതിനെക്കുറിച്ചും ആലോചിക്കുന്നുണ്ട്.\nഡോ. ടി എം തോമസ‌് ഐസക‌്\nആരെങ്കിലും തമ്മിൽ സ്വകാര്യമായി ചർച്ച നടത്തി തീരുമാനിക്കുന്നതല്ല മസാല ബോണ്ടിന്റെ പലിശ: തോമസ് ഐസക്\nകിഫ്‌ബിയിൽ സംസ്ഥാന സർക്കാരിന് അപൂർവ്വ നേട്ടം; ലണ്ടൻ സ്‌റ്റോക്ക് എക്‌ചേഞ്ചിലേക്ക് മുഖ്യമന്ത്രിക്ക് ക്ഷണം


വിശ്വഹിന്ദു പരിഷത്തിന്റെ കീഴിലുള്ള വിവേകാനന്ദ ബാലാശ്രമത്തില് കുട്ടികള്‍ക്ക് മര്‍ദ്ദനം | Kairali News | kairalinewsonline.com\n‘ഏപ്രില് ഒന്നിന് തമാശ വേണ്ട’; വ്യാജ സന്ദേശവും പാടില്ലെന്ന് മുഖ്യമന്ത്രി\nനാളെ മുതല് സൗജന്യ റേഷന് വിതരണം ആരംഭിക്കും: മുഖ്യമന്ത്രി\nസംസ്ഥാനത്ത് ഇന്ന്7പേര്‍ക്ക് കൂടി കൊറോണ; രോഗബാധിതരുടെ എണ്ണം 215 ആയി; എല്ലാവരും ജാഗ്രത പുലര്‍ത്തേണ്ട ഘട്ടമാണിതെന്ന് മുഖ്യമന്ത്രി\nഅഞ്ച് മാസത്തെ പെന്‍ഷന്‍കൂടി വിതരണം ചെയ്യാന് ഉത്തരവിറങ്ങി; 2730 കോടി അനുവദിക്കും\nഅതിഥി തൊഴിലാളികളെ സംഘടിപ്പിച്ച് നിയമലംഘനം നടത്തി; സോഷ്യല് മീഡിയ വഴി വ്യാജപ്രചരണം നടത്തിയ കോണ്‍ഗ്രസ്സ് നേതാവിനെതിരെ കേസ്\nവിശ്വഹിന്ദു പരിഷത്തിന്റെ കീഴിലുള്ള വിവേകാനന്ദ ബാലാശ്രമത്തില് കുട്ടികള്‍ക്ക് മര്‍ദ്ദനം\nവിശ്വഹിന്ദു പരിഷത്തിന്റെ കീഴിലുള്ള പത്തനംതിട്ട അടൂരിലെ വിവേകാനന്ദ ബാലാശ്രമത്തില് കുട്ടികള്‍ക്ക് മര്‍ദ്ദനം. ഇന്നലെ രാത്രിയിലായിരുന്നു സംഭവം. ആശ്രമം ആധികൃതര്‍ക്കെതിരെ നടപടി എടുക്കുമെന്ന് സിഡബ്ല്യുസി. കുട്ടികളെ സുരക്ഷിത കേന്ദ്രങ്ങളിലേക്ക് മാറ്റി പാര്‍പ്പിക്കും.\nപത്തനംതിട്ട അടൂരിലെ വിശ്വഹിന്ദു പരിഷത്തിന് കീഴില് പ്രവര്‍ത്തിക്കുന്ന ബാലാശ്രമത്തിലെ9കുട്ടികള്‍ക്കാണ് മര്‍ദ്ദനമേറ്റത്. പ്രാര്‍ത്ഥനാ ക്രമം പാലിച്ചില്ലെന്നാരോപിച്ച് ആശ്രമം അധികൃതര് കുട്ടികളെ മര്‍ദ്ദിക്കുകയായിരുന്നു.\nരാമക്ഷേത്രം വീണ്ടും രാഷ്ട്രീയവിഷയമാക്കി വിഎച്ച്പി; എല്ലാ ഗ്രാമങ്ങളിലും രാമക്ഷേത്രം നിര്‍മിക്കും; രാം നവമി ഒരാഴ്ച ആഘോഷിക്കാന് ആഹ്വാനം\nആശുപത്രിയില് പ്രവേശിപ്പിച്ച കുട്ടികളെ സിഡബ്ലുസി ചെയര്‍മാന് സന്ദര്‍ശിച്ചു. കുറ്റക്കാര്‍ക്കെതിരെ നടപടി എടുക്കുമെന്ന് ചെയര്‍മാന് വ്യക്തമാക്കി. പരുക്ക് ഭേദമായ ശേഷം കുട്ടികളെ സുരക്ഷിതമായ അഭയ കേന്ദ്രത്തിലേക്ക് മാറ്റും. കുട്ടികളെ മര്‍ദ്ദിച്ച രണ്ട് പേരെ പൊലീസ് കസ്റ്റഡിയിലെടുത്തു.\nTags: Viswa Hindu Parishad\nഏപ്രില് ഫൂള്; വ്യാജ പോസ്റ്റുകള് ഇടുന്നവര്‍ക്കെതിരെ കര്‍ശന നടപടിയുമായി പൊലീസ്\n‘ഏപ്രില് ഒന്നിന് തമാശ വേണ്ട’; വ്യാജ സന്ദേശവും പാടില്ലെന്ന് മുഖ്യമന്ത്രി March 31, 2020\nനാളെ മുതല് സൗജന്യ റേഷന് വിതരണം ആരംഭിക്കും: മുഖ്യമന്ത്രി March 31, 2020


വലുതായാൽ കുട്ടിക്കളി പാടില്ലെന്ന് പറഞ്ഞവർക്ക് സമർപ്പിച്ചുകൊണ്ടു അമേയയുടെ പുത്തൻ ഫോട്ടോഷൂട്ട്….!! – GoldKerala.com\nവലുതായാൽ കുട്ടിക്കളി പാടില്ലെന്ന് പറഞ്ഞവർക്ക് സമർപ്പിച്ചുകൊണ്ടു അമേയയുടെ പുത്തൻ ഫോട്ടോഷൂട്ട്….!!\nകരിക്ക് എന്ന വെബ്സീരിസ് കേരളത്തിൽ ഉണ്ടാക്കിയ ഓളം ചെറുതല്ല .വളരെ പെട്ടന്ന് തന്നെ പ്രേക്ഷകർ ഏറ്റെടുത്ത പരിപാടി ആണ് കരിക്ക്. അതിലെ താരങ്ങൾ എല്ലാം പ്രേക്ഷകർക്ക് പ്രിയപ്പെട്ടവർ ആണ്. അങ്ങനെ അതിലൂടെ ജനശ്രെദ്ധ നേടിയ നടി ആണ് അമേയ . മോഡലിംഗ് രംഗത്ത് സജീവ സാന്നിധ്യം ആയിരുന്ന താരം ശ്രെദ്ധിക്കപ്പെട്ടത് കരികിലെ അഭിനയം കൊണ്ടാണ്.\nതിരുവനന്തപുരം സ്വദേശിയായ താരം ഇപ്പോഴും മോഡലിംങ് ചെയ്യുന്നുണ്ട് . അത് പൂർണ്ണമായും ഉപേക്ഷിക്കാൻ കഴിയില്ല.ജയസൂര്യ പ്രധാന വേഷം ചെയ്ത സൂപ്പർ ഹിറ്റ് ചിത്രമായ ആട്2എന്ന ചിത്രത്തിലും അമേയ തന്റെ സാന്നിധ്യം അറിയിച്ചിട്ടുണ്ട് .ഒരു പഴയ ബോംബ് കഥ എന്ന സിനിമയിലും ഒരുചെറിയ വേഷം താരത്തിനു ലഭിച്ചു . താരത്തിന്റെ ബോൾഡ് ആൻഡ് ഗ്ലാമർ ഫോട്ടോ ഷൂട്ട് ചിത്രങ്ങൾക്ക് സോഷ്യൽ മീഡിയയിൽ നിരവധി ആരാധകർ ആണ്. അത് നിമിഷം കൊണ്ട് ആണ് തരംഗം ആകുന്നത്. കരിക്കിലെ ഭാസ്കരൻപിള്ള ടെക്‌നോളജിസ് എന്ന എപ്പിസോഡിലെ താരത്തിന്റെ അഭിനയം ശ്രെദ്ധ നേടുന്നതും മികച്ചതും ആയിരുന്നു. ആ ഒരു ഒറ്റ എപ്പിസോഡ് കൊണ്ട് നിരവധി ആരാധകരെ താരത്തിനു ലഭിച്ചു.\nസോഷ്യൽ മീഡിയയിൽ താരം പങ്കുവച്ച പുതിയ ഫോട്ടോ ഷൂട്ട് ചിത്രങ്ങൾ ആണ് ഇപ്പോൾ തരംഗം. മുടി രണ്ടു വഷത്തും കെട്ടി വച്ചു കുട്ടികളെ പോലെ ആണ് താരം ചിത്രത്തിൽ പ്രത്യക്ഷപെട്ടിരിക്കുന്നത്. താരം നൽകിയ ക്യാപ്‌ഷനും ശ്രെദ്ധേയമാണ്. ചിത്രങ്ങൾ വളരെ പെട്ടന്ന് തന്നെ ആരാധകർ സ്വീകരിച്ചു കഴിഞ്ഞു .\nതലക്കെട്ട് ഇങ്ങനെ. “വലുതായി കഴിഞ്ഞാൽ കുട്ടിക്കളി ഒന്നും പാടില്ല എന്ന് പണ്ട് പറഞ്ഞു പഠിപ്പിച്ചുതന്ന എല്ലാവർക്കും ഞാൻ എന്റെ ഈ ഫോട്ടോഷൂട്ട് ചിത്രങ്ങൾ സമർപ്പിക്കുകയാണ്. എന്നും കുട്ടിയായി ഇരിക്കുക കുട്ടിക്കളി മാറാത്ത കുട്ടിയായി നിഷ്ക്കളങ്കമായി ഇരിക്കുക”\nഒരുപക്ഷെ ഈ തലകെട്ടു കാരണം ആയിരിക്കും ചിത്രങ്ങൾ പെട്ടന്ന് വയറൽ ആയത്.\nഷാനു സുരേഷിന്റെ പുതിയ ഫോട്ടോക്ക് വന്ന കമന്റുകൾ കണ്ടോ..?? ചിരിച്ചു ചിരിച്ചു ചാവും…!!!\nസുമി രാശിക്കിന്റെ ഈ ഫോട്ടോഷൂട് ചിത്രങ്ങൾ നിങ്ങൾ കണ്ടിരുന്നോ..??


'ഇനിയെങ്കിലും ആ ടിവിയുടെ മുന്നില് നിന്ന് മാറിക്കൂടെ, രാവിലെ മുതല് ടിവിയ്ക്ക് മുന്നില് ഇരിപ്പല്ലേ'; പൃഥ്വിരാജിനോട് സുപ്രിയ - metromatinee.com Lifestyle Entertainment & Sports\nബ്രിസ്‌ബെയ്‌നില് ഓസ്‌ട്രേലിയയ്‌ക്കെതിരായ നാലാം ടെസ്റ്റില് ഇന്ത്യ ഐതിഹാസിക ജയം നേടിയ സന്തോഷത്തിലാണ് ക്രിക്കറ്റ് പ്രേമികള്. നിരവധി പേരാണ് ഇന്ത്യയുടെ ജയം ആഘോഷമാക്കുന്നത്. നിരവധി താരങ്ങളും ഇന്ത്യന് ടീമിനെ അഭിനന്ദിച്ചുകൊണ്ട് രംഗത്ത് എത്തിയിട്ടുണ്ട്. ഇപ്പോഴിതാ ഇന്ത്യന് ടീമിനെ അഭിനന്ദിച്ചുകൊണ്ട് നടന് പൃഥ്വിരാജ് പങ്കുവച്ച കുറിപ്പും അതിന് സുപ്രിയ നല്‍കിയ രസകരമായ കമന്റുമാണ് ശ്രദ്ധ നേടുന്നത്.\n‘ഞാന് കണ്ട ഏറ്റവും വലിയ ഇന്ത്യന് പോരാട്ടം 2001 ഈഡന് ഗാര്‍ഡന്‍സ് ആയിരിക്കാം. എന്നാല് ഇത് ഒരു പരമ്പര മുഴുവനായി. ഇത് ക്രിക്കറ്റിന്റെ ചരിത്രത്തില് പാടിനടക്കാനുള്ളൊരു നാടോടിക്കഥയാണ്. ആസ്‌ട്രേലിയ, നിങ്ങള് നന്നായി കളിച്ചു, എന്നാല് നിങ്ങള്‍കക്ക് നേരിടേണ്ടി വന്നത് ഇന്ത്യയുടെ പുതിയ തലമുറയെ ആണ്. നൈപുണ്യവും അഭിനിവേശവും തികഞ്ഞ നിര്‍ഭയത്വവും! ബോര്‍ഡര്-ഗവാസ്‌കര് ട്രോഫി ടെസ്റ്റ് ക്രിക്കറ്റിന്റെ മൂല്യം ഉയര്‍ത്തിയിരിക്കുന്നു,’ എന്നാണ് പൃഥ്വി കുറിച്ചത്.\n‘ഇന്ത്യ ജയിച്ചല്ലോ, ഇനിയെങ്കിലും ആ ടിവിയുടെ മുന്നില് നിന്ന് മാറിക്കൂടെ, രാവിലെ മുതല് ടിവിയ്ക്ക് മുന്നില് ഇരിപ്പല്ലേ,’ എന്നാണ് പൃഥ്വിയുടെ പോസ്റ്റിന് സുപ്രിയ നല്‍കിയ കമന്റ്. നിരവധി പേരാണഅ ഇതിന് കമന്റും ലൈക്കുമായി എത്തിയിരിക്കുന്നത്. നിവിന് പോളിയും ഇന്ത്യന് ജയത്തില് സന്തോഷം പ്രകടിപ്പിച്ചും ടീമിനെ അഭിനന്ദിച്ചും സോഷ്യല് മീഡിയയില് കുറിപ്പ് പങ്കുവച്ചിട്ടുണ്ട്. ‘എന്തൊരു അസാധ്യവിജയം. നിങ്ങളെ കുറിച്ചോര്‍ത്ത് അഭിമാനിക്കുന്നു ടീം ഇന്ത്യാ,’ എന്നാണ് നിവിന് കുറിച്ചത്.\nനിങ്ങൾക്കായി മികച്ച ആരോഗ്യവും സന്തോഷവും ലഭിക്കാൻ ആഗ്രഹിക്കുകയും പ്രാർത്ഥിക്കുകയും ചെയ്യുന്നുവെന്ന് ദുൽഖർ… സുലുആന്‍റിയുടെ ബിരിയാണി മറക്കാനാവില്ലെന്ന് സുപ്രിയ\nഅല്ലിയുടെ ചിത്രങ്ങൾ ഓൺലൈനിൽ പോസ്റ്റുചെയ്യുന്നത് നീ ഇഷ്‍ടപ്പെടുന്നില്ല എന്ന് എനിക്ക് അറിയാം…. പക്ഷെ, ഈ ത്രോബാക്ക് ചിത്രം ലോകം കാണട്ടെ! സുപ്രിയയുടെ പിറന്നാള് ദിനത്തില് പൃഥ്വിരാജ്


ദിലീപ് - Dileep | M3DB.COM\nനടൻ. 1968 ഒക്ടോബർ 27 നു എറണാകുളം ജില്ലയിലെ ആലുവയ്ക്കടുത്ത് ദേശം എന്ന ഗ്രാമത്തിൽ ജനനം. സ്ക്കൂൾ കോളേജ് കാലഘട്ടത്തിൽ മിമിക്രിയിലൂടെ കലാജീവിതം തുടങ്ങി. തുടർന്ന് എറണാകുളം കലാഭവനിൽ മിമിക്രി ആർട്ടിസ്റ്റായി. ഏഷ്യാനെറ്റിലെ കോമിക് കോള എന്ന ഹാസ്യ പരമ്പര, നിരവധി സ്റ്റേജ് ഷോകൾ എന്നിവ അവതരിപ്പിച്ചു. സിനിമയോടുള്ള മോഹം കൊണ്ട് സംവിധായകൻ കമലിന്റെ 1991 മുതൽ വിഷ്ണുലോകം എന്ന സിനിമയിലൂടെ അസിസ്റ്റന്റ് ഡയറക്ടറായി. കമലിന്റെ തന്നെ ‘എന്നോടിഷ്ടം കൂടാമോ” എന്ന സിനിമയിലെ ചെറുവേഷത്തിൽ അഭിനയം തുടങ്ങി. തുടർന്ന് സൈന്യം എന്ന ജോഷി ചിത്രം. 1994ൽ സുനിൽ സംവിധാനം ചെയ്ത’മാനത്തെ കൊട്ടാരം’ എന്ന സിനിമയിൽ നായക വേഷം. 2000ൽ ലോഹിതദാസ് ചിത്രമായ ‘ജോക്കർ’ ദിലീപിനെ ജനപ്രിയനാക്കി. ആ ചിത്രത്തിന്റെ വിജയത്തിലൂടെ നിരവധി വിജയ സിനിമകളിൽ നായകനായി. ദിലീപിന്റെ സുഹൃത്തും കമലിന്റെ അസോസിയേറ്റുമായിരുന്ന ലാൽ ജോസ് 2000ൽ സംവിധാനം ചെയ്ത ‘മീശ മാധവൻ’ എന്ന ചിത്രത്തിന്റെ അൽഭുത വിജയം ദിലീപിനെ ‘ജനപ്രിയ നടൻ’ എന്ന പദവി നേടിക്കൊടുത്തു.\n2003ൽ ദിലീപും സഹോദരൻ അനൂപും ചേർന്ന് ഗ്രാന്റ് പ്രൊഡക്ഷൻസ് എന്ന പേരിൽ സിനിമാ നിർമ്മാണക്കമ്പനി ആരംഭിച്ചു. ‘സി ഐ ഡി മൂസ‘ ആയിരുന്നു ആദ്യ ചിത്രം. 2008ൽ ഗ്രാന്റ് പ്രൊഡക്ഷൻസിന്റെ ബാനറിൽ മലയാളത്തിലെ എല്ലാ താരങ്ങളേയും അണിനിരത്തി ട്വന്റി 20 എന്ന ബിഗ് ബഡ്ജറ്റ് സിനിമ നിർമ്മിച്ചു. മലയാളത്തിലെ എക്കാലത്തേയും കൊമേഴ്സ്യൽ വിജയമായിരുന്നു ആ ചിത്രം. കൂടാതെ വിനീത് ശ്രീനിവാസൻ സംവിധാന രംഗത്ത് തുടക്കം കുറിച്ച ‘മലർവാടി ആർട്ട്സ് ക്ലബ്ബ്, ബിപിൻ പ്രഭാകർ സംവിധാനം ചെയ്ത “ദി മെട്രോ” എന്നീ സിനിമകളും ദിലീപ് നിർമ്മിച്ചു.\nഅഭിനയത്തിനും സിനിമാ നിർമ്മാണത്തിനും പുറമേ രണ്ടു ചിത്രങ്ങളിൽ ഗായകന്റെ വേഷവും അണിഞ്ഞിട്ടുണ്ട് ദിലീപ്. ജയരാജ് സംവിധാനം ചെയ്ത ‘തിളക്കം” എന്ന ചിത്രത്തിലും ജോണി ആന്റണിയുടെ ‘ഇൻസ്പെക്ടർ ഗരുഡ്’ എന്ന ചിത്രത്തിലും ദിലീപ് പിന്നണി പാടി.\n2002ൽ കുഞ്ഞുക്കൂനൻ എന്ന സിനിമയിലെ പ്രകടനത്തിനു സംസ്ഥാന സർക്കാരിന്റെ സ്പെഷ്യൽ ജ്യൂറി അവാർഡ് ആദ്യമായി നേടി. തുടർന്ന് 2005ൽ ചാന്തു പൊട്ട് എന്ന സിനിമയിലെ അഭിനയത്തിനും സംസ്ഥാന സർക്കാരിന്റെ സ്പെഷ്യൽ ജ്യൂറി പുരസ്കാരം ലഭിച്ചു. ‘വെള്ളരിപ്രാവിന്റെ ചങ്ങാതി’ എന്ന സിനിമയിലെ അഭിനയത്തിനു 2011ലെ സംസ്ഥാന സർക്കാരിന്റെ മികച്ച നടനുള്ള അവാർഡ് നേടി.\n1998 ൽ ദിലീപ് ചലച്ചിത്രനടി മഞ്ജു വാര്യരെ വിവാഹം ചെയ്തു. എന്നാൽ ആ ബന്ധത്തിൽ തകർച്ചകൾ വന്നതോടെ 2014 ൽ അവർ വിവാഹമോചനം നേടി. മകൾ മീനാക്ഷി. 2016 നവംബർ 25 ന് ചലച്ചിത്രനടി കാവ്യ മാധവനെ ദിലീപ് വിവാഹം കഴിച്ചു.\nസാറേ സാറെ സാമ്പാറെ തിളക്കം കൈതപ്രം ദാമോദരൻ കൈതപ്രം വിശ്വനാഥ് 2003\nമന്മഥനല്ലേ ഇൻസ്പെക്ടർ ഗരുഡ് വയലാർ ശരത്ചന്ദ്രവർമ്മ അലക്സ് പോൾ 2007\nകണ്ടാൽ ഞാനൊരു സുന്ദരനാ സൗണ്ട് തോമ നാദിർഷാ ഗോപി സുന്ദർ 2013\nസി ഐ ഡി മൂസ ജോണി ആന്റണി 2003\nപാണ്ടിപ്പട റാഫി മെക്കാർട്ടിൻ 2005\nകഥാവശേഷൻ ടി വി ചന്ദ്രൻ 2004\nദി മെട്രോ ബിപിൻ പ്രഭാകർ 2011\nലൗ 24*7 ശ്രീബാലാ കെ മേനോൻ 2015\nകട്ടപ്പനയിലെ ഋത്വിക് റോഷൻ നാദിർഷാ 2016\nതട്ടാശ്ശേരി കൂട്ടം അനൂപ് 2020\nതൂവൽക്കൊട്ടാരം രമേഷ്ചന്ദ്ര പൊതുവാൾ സത്യൻ അന്തിക്കാട് 1996\nഎന്നോടിഷ്ടം കൂടാമോ ദിലീപ് കമൽ 1992\nഈ പുഴയും കടന്ന് ഗോപി കമൽ 1996\nകല്യാണസൗഗന്ധികം ജയദേവശർമ്മ/ജയദേവാനന്ദ സ്വാമികൾ വിനയൻ 1996\nകുടുംബ കോടതി രമേശൻ വിജി തമ്പി 1996\nപടനായകൻ ദാമു നിസ്സാർ 1996\nസ്വപ്നലോകത്തെ ബാലഭാസ്കരൻ കേശവൻ കുട്ടി രാജസേനൻ 1996\nകളിയൂഞ്ഞാൽ വേണുഗോപാലൻ പി അനിൽ, ബാബു നാരായണൻ 1997\nകല്യാണപ്പിറ്റേന്ന് രാജീവ് കെ കെ ഹരിദാസ് 1997\nമാനസം സി എസ് സുധീഷ് 1997\nമായപ്പൊന്മാൻ പ്രസാദ് തുളസീദാസ് 1997\nനീ വരുവോളം സിബി മലയിൽ 1997\nസാമൂഹ്യപാഠം കരീം 1996\nഉല്ലാസപ്പൂങ്കാറ്റ് വിനയൻ 1997\nവർണ്ണപ്പകിട്ട് ഐ വി ശശി 1997\nഅനുരാഗക്കൊട്ടാരം വിനയൻ 1998\nകല്ലു കൊണ്ടൊരു പെണ്ണ് വേണു ശ്യാമപ്രസാദ് 1998\nഈ പുഴയും കടന്ന് കമൽ 1996\nമഴയെത്തും മുൻ‌പേ കമൽ 1995\nചമ്പക്കുളം തച്ചൻ കമൽ 1992\nകടൽ കടന്ന് ഒരു മാത്തുക്കുട്ടി രഞ്ജിത്ത് 2013\nഅദ്വൈതം പ്രിയദർശൻ 1992 ആലുമ്മൂടൻ\nസംസ്ഥാന ചലച്ചിത്ര അവാർഡ് മികച്ച നടൻ 2011 വെള്ളരിപ്രാവിന്റെ ചങ്ങാതി\nSubmitted 10 years 1 month ago by ജിജാ സുബ്രഹ്മണ്യൻ.\n8175 പേർ വായിച്ചു\nEdit History of ദിലീപ്\n25 Nov 2016 - 12:02 Neeli update\n23 Jan 2015 - 13:18 Neeli\n22 Jan 2011 - 11:08 Dileep Viswanathan\n3 Mar 2010 - 21:08 ജിജാ സുബ്രഹ്മണ്യൻ


Mammootty in Hungary for Agent film, Pictures : ഹംഗറിയിലെ നഗരവീഥിയില് ചുള്ളന് മമ്മൂക്ക; ചിത്രങ്ങള്\nതെലുങ്ക് ചിത്രം ഏജെന്റിന്റെ ഷൂട്ടിങ്ങുമായി ബന്ധപ്പെട്ട് ഹംഗറിയിലാണ് മമ്മൂട്ടി\nOctober 28, 2021 10:22:37 pm\nകൊച്ചി: തെലുങ്ക് ചിത്രം ഏജെന്റിന്റെ ഷൂട്ടിങ്ങുമായി ബന്ധപ്പെട്ട് ഹംഗറിയിലാണ് മെഗാസ്റ്റാര് മമ്മൂട്ടി. യാത്രകളെ ഏറെ ഇഷ്ടപ്പെടുന്ന താരം ഹംഗറിയിലെ നഗരം ചുറ്റിക്കാണാന് ഇറങ്ങിയിരിക്കുകയാണ്. സെല്‍ഫിയെടുത്തും, തെരുവുകളിലൂടെ നടന്നും തന്റെ സ്റ്റൈലൊന്ന് മിനുക്കിയെടുത്തിയിരിക്കുകയാണ് മമ്മൂട്ടി. തന്റെ ഇന്‍സ്റ്റഗ്രാം സ്റ്റോറിയിലൂടെ മമ്മൂട്ടി തന്നെയാണ് വീഡിയോ പങ്ക് വച്ചിരിക്കുന്നത്.\nകറുത്ത ജാക്കറ്റും നീല ജീന്‍സുമണിഞ്ഞാണ് താരത്തെ വീഡിയോയില് കാണാന് സാധിക്കുന്നത്. ഒപ്പം കറുത്ത കൂളിങ് ഗ്ലാസുമുണ്ട്. മുടി ചീകി ഒതുക്കി സെല്‍ഫിയെടുക്കുന്ന മമ്മൂട്ടിയും ദൃശ്യങ്ങളിലുണ്ട്. ചിത്രത്തിലെ മമ്മൂട്ടിയുടെ ഇന്‍ട്രൊ സീന് അടക്കം ഹംഗറിയിലാണ് ഷൂട്ട് ചെയ്യുന്നതെന്നാണ് അണിയറ പ്രവര്‍ത്തകരില് നിന്ന് ലഭിക്കുന്ന വിവരം. അഞ്ച് ദിവസത്തെ ഷൂട്ടിങ്ങാണ് ഹംഗറിയില്.\nയുവതാരം അഖില് അക്കിനേനിയാണ് ചിത്രത്തിലെ പ്രധാന കഥാപാത്രം അവതരിപ്പിക്കുന്നത്. വൈഎസ്ആറിന്റെ ജിവിതകഥ പറഞ്ഞ യാത്രയ്ക്ക് ശേഷം മമ്മൂട്ടി അഭിനയിക്കുന്ന ആദ്യ തെലുങ്ക് ചിത്രമെന്ന പ്രത്യേകതയും ഏജന്റിനുണ്ട്. സിനിമയുടെ ബാക്കി ചിത്രീകരണം കശ്മീര്, ഹൈദരാബാദ്, ന്യൂഡല്‍ഹി എന്നിവിടങ്ങളില് വച്ചാണെന്നാണ് സൂചന.\nAlso Read: ഇഷ്ടതാരത്തിനൊപ്പം സെൽഫിയെടുത്ത് നിവിൻ പോളി; സന്തോഷ നിമിഷം പങ്കിട്ട് ശോഭന\nWeb Title: Mammootty in hungary for agent film pictures


നാമൊഴിച്ച് മറ്റുള്ളവരെല്ലാം അറിയും എന്നതാണ് ശരീര ദുര്‍ഗന്ധത്തിന്റെ ഏറ്റവും വലിയ പ്രശ്‌നം. അടുത്തിരിക്കുന്ന ആള് മൂക്ക് ചുളിച്ച് എഴുന്നേറ്റ് പോകുമ്പോഴാകും നാം പലപ്പോഴും ഇക്കാര്യം തിരിച്ചറിയുക.എല്ലാവര്‍ക്കും അവരുടേതായ മണമുണ്ട്. ചിലര്‍ക്കത് ആരും ശ്രദ്ധിക്കുന്ന തോതിലുണ്ടാകില്ല. എന്നാല് ചിലരിൽ അത് രൂക്ഷമായിരിക്കും. അപ്പോള് പിന്നെ സ്വന്തം ശരീരത്തിലെ ഗന്ധമകറ്റാന് വഴി തേടേണ്ട സ്ഥിതിയാകും.നിങ്ങള് വിയര്‍ക്കുമ്പോള് ശരീരത്തില് ആ വിയര്‍ത്ത ഭാഗത്ത് ഈര്‍പ്പം തങ്ങി നില്‍ക്കുകയും അവിടെ ബാക്ടീരിയ പെരുകുകയും ചെയ്യും. ഇതാണ് ദുര്‍ഗന്ധമുണ്ടാക്കുന്നത്. ചിലർ അമിതമായി വിയർക്കും. കക്ഷത്തിലും കാലുകളുടെ ഇടുക്കിലുമൊക്കെയാണ് ഈ ഗ്രന്ഥികള് കൂടുതലുള്ളത്. അതിനാല് തന്നെ ഇവിടെ ദുര്‍ഗന്ധവും കൂടും.\nശരീരത്തില് നടക്കുന്ന എല്ലാത്തിനും നിങ്ങളുടെ ഭക്ഷണവുമായി ബന്ധമുണ്ടാകാം. ദുര്‍ഗന്ധത്തിന്റെ കാര്യത്തിലും ഇത് ശരിയാണ്. ഉള്ളിയും മദ്യവുമൊക്കെ കഴിക്കുന്നത് ഒരു ദിവസം വരെ വായ്‌നാറ്റമുണ്ടാക്കാറില്ലേ. അപ്പോള് അവ നമ്മുടെ വിയര്‍പ്പിനുണ്ടാക്കുന്ന മണം ആലോചിക്കാം. വെളുത്തുള്ളി, എരിവുള്ള ഭക്ഷണം, സള്‍ഫര് അടങ്ങിയ ഭക്ഷണം എന്നിവയെല്ലാം വിയര്‍പ്പ് നാറ്റമുണ്ടാക്കും.കടുത്ത സമ്മർദവും ഉത്കണ്ഠയുമൊക്കെ ഉണ്ടാകുമ്പോള് വിയര്‍പ്പ് ഗ്രന്ഥികള് അമിതമായി പ്രവർത്തിക്കും. നാം ധാരാളം വിയര്‍ക്കുകയും ഇത് ദുർഗന്ധമായി മാറുകയും ചെയ്യും.\nഈ പറഞ്ഞതൊന്നുമല്ല നിങ്ങളുടെ ദുര്‍ഗന്ധത്തിന്റെ കാരണമെങ്കില് ഒരു ഡോക്ടറെ കാണുന്നത് നന്നായിരിക്കും. മറ്റെന്തെങ്കിലും ആരോഗ്യ പ്രശ്‌നങ്ങളാണോ ഇതിന് പിന്നിലെന്ന് പരിശോധനയില് വ്യക്തമാകും.വിയര്‍പ്പിലൂടെ ശരീരത്തില് അടിയുന്ന ബാക്ടീരിയയെ നീക്കാന് എല്ലാ ദിവസവും കുളിക്കേണ്ടത് അത്യാവശ്യമാണ്. കുളിച്ചില്ലെങ്കില് വിയര്‍പ്പും നശിച്ച ചര്‍മ്മ കോശങ്ങളും ശരീരത്തില് അടിഞ്ഞു കൂടും. വിയര്‍പ്പ് ഗന്ധം കുറയ്ക്കുന്നതിനായി ഡിയോഡറന്റുകൾ ഉപയോഗിക്കാവുന്നതാണ്. കക്ഷത്തിലൊക്കെയുള്ള അമിതമായ മുടി മുറിച്ച് മാറ്റുന്നത് ഇവിടെ ബാക്ടീരിയ അടിഞ്ഞ് ദുര്‍ഗന്ധം പരത്താതിരിക്കാന് സഹായിക്കും. ആരോഗ്യകരമായ ഭക്ഷണവും വ്യായാമവുമാണ് ദുര്‍ഗന്ധത്തെ ഒഴിവാക്കാനുള്ള മറ്റൊരു പോംവഴി. വ്യായാമം വിയര്‍ക്കാനിടയാക്കുമെങ്കിലും അത് വഴി അമിത സമ്മർദം ഒഴിവാകും. വെളുത്തുള്ളി, മദ്യം, ജങ്ക് ഫുഡ് പോലുള്ളവ ഒഴിവാക്കാം\nTags: bad body odor, beauty, health